<p>Επτά άνθρωποι έχουν χάσει τη ζωή τους από τα μέσα Ιουλίου στη Νέα Υόρκη από τη νόσο των λεγεωναρίων ενώ 64 έχουν νοσηλευθεί για την ίδια νόσο, έγινε σήμερα γνωστό από τις υγειονομικές αρχές.</p>
<p>Συνολικά 81 άνθρωποι προσεβλήθησαν απ” αυτή τη μορφή πνευμονίας, που οφείλεται σ” ένα βακτήριο το οποίο βρίσκεται στα συστήματα κλιματισμού πολλών πολυκατοικιών στο νότιο Μπρονξ, σύμφωνα με την ίδια πηγή.</p>
<p><a href="http://www.ereportaz.gr/wp-content/uploads/2015/08/eee.jpg" rel="attachment wp-att-294873"><img class="aligncenter size-full wp-image-294873" src="http://www.ereportaz.gr/wp-content/uploads/2015/08/eee.jpg" alt="EEE" width="630" height="380" /></a><br />
Ο προηγούμενος απολογισμός έκανε λόγο για τέσσερις νεκρούς και 55 νοσηλευόμενους. Τα πρόσωπα που υπέκυψαν στη νόσο ήταν όλα μιας κάποιας ηλικίας και είχαν όλα ιατρικά προβλήματα, διευκρίνισαν ακόμη οι αρχές.</p>
<p>Η δημαρχία ανακοίνωσε πως θα εξετάσει και πάλι σήμερα πέντε συστήματα κλιματισμού, τα οποία είχαν απολυμανθεί αφού είχε διαπιστωθεί σ” αυτά η ύπαρξη του βακτηρίου, μεταξύ των οποίων αυτά του νοσοκομείου Lincoln και ενός ξενοδοχείου.</p>