Τις πέντε βασικές ερωτήσεις γύρω από την εποχική γρίπη, απαντά το ΚΕΕΛΠΝΟ, την ώρα που οι νεκροί από τις επιπλοκές της έχουν φτάσει ήδη τους 149, με θετικό, ωστόσο, το γεγονός ότι η δραστηριότητα της γρίπης μειώνεται σταθερά.

Σύμφωνα με το ΚΕΕΛΠΝΟ, ο πιο αποτελεσματικός τρόπος για να προστατευθεί κανείς από τη γρίπη είναι ο έγκαιρος εμβολιασμός, ο οποίος συστήνεται να γίνεται κατά τους μήνες Οκτώβριο – Νοέμβριο, κάθε χρόνο, αλλά μπορεί να συνεχίζεται καθ’ όλη τη διάρκεια της περιόδου γρίπης.

Έτσι, καθώς η γρίπη βρίσκεται σε έξαρση, ενώ την ίδια στιγμή οι θερμοκρασίες είναι υψηλές και τα μικρόβια πολλαπλασιάζονται με ταχύτητα, μπορείτε ακόμη να εμβολιαστείτε.

Τα 5 SOS από το Κέντρο Ελέγχου και Πρόληψης Νοσημάτων σχετικά με την εποχική γρίπη:

<span style="color: #ff0000;"><strong>1. Πώς μεταδίδεται η γρίπη;</strong></span>

Η γρίπη μεταδίδεται εύκολα από άνθρωπο σε άνθρωπο μέσω σταγονιδίων του αναπνευστικού (βήχας, φτέρνισμα) ή με την άμεση επαφή με μολυσμένα άτομα ή μολυσμένες επιφάνειες.

<span style="color: #ff0000;"><strong>2. Πώς μπορεί κάποιος να προφυλαχθεί από την εποχική γρίπη;</strong></span>

Ο καλύτερος τρόπος προφύλαξης είναι ο αντιγριπικός εμβολιασμός. Η ανάγκη αντιγριπικού εμβολιασμού για άτομα που ανήκουν σε ομάδες υψηλού κινδύνου διαπιστώνεται από τα επιδημιολογικά δεδομένα του ΚΕΕΛΠΝΟ για την περσινή περίοδο γρίπης, σύμφωνα με τα οποία από τα 255σοβαρά κρούσματα γρίπης που νοσηλεύτηκαν σε Μονάδα Εντατικής Θεραπείας και ανήκαν σε ομάδα υψηλού κινδύνου, μόνο τα 20 (7,84%) είχαν εμβολιαστεί κατά της γρίπης. Επιπλέον, η αυστηρή τήρηση των κανόνων υγιεινής, όπως η υγιεινή των χεριών και των άλλων μέτρων προφύλαξης για τις αναπνευστικές λοιμώξεις, μειώνει την πιθανότητα μετάδοσης της γρίπης.

<span style="color: #ff0000;"><strong>3. Από ποια στελέχη γρίπης προστατεύει το φετινό αντιγριπικό εμβόλιο;</strong></span>

Σύμφωνα με τον Παγκόσμιο Οργανισμό Υγείας το τριδύναμο αδρανοποιημένο εμβόλιο της εποχικής γρίπης για την εμβολιαστική περίοδο 2014-2015 περιέχει τα εξής στελέχη:

- A/California/7/2009 (H1N1)pdm09
- A/Texas/50/2012 (H3N2)
- B/Massachusetts/2/2012

<span style="color: #ff0000;"><strong>4. Πόσο αποτελεσματικό είναι το εποχικό αντιγριπικό εμβόλιο;</strong></span>

Η αποτελεσματικότητα του εμβολίου είναι 70% - 90%.Η προστασία που παρέχει εξαρτάται από την κατάσταση της υγείας του ατόμου που εμβολιάζεται, καθώς και από την ταύτιση των στελεχών του εμβολίου με αυτά που κυκλοφορούν την ίδια περίοδο στην κοινότητα.

<span style="color: #ff0000;"><strong>5. Πόσο ασφαλές είναι το εποχικό αντιγριπικό εμβόλιο;</strong></span>

Το εποχικό εμβόλιο είναι καλά ανεκτό και ασφαλές. Οι πιο συχνές ανεπιθύμητες ενέργειες που μπορεί να εμφανιστούν είναι: τοπικός ερεθισμός στο σημείο της ένεσης, κεφαλαλγία, αίσθημα κόπωσης και κακουχίας, μυαλγίες, αρθραλγίες και πυρετός. Μετά τον εμβολιασμό ενδέχεται να εμφανιστεί αλλεργική αντίδραση, η οποία σε σπάνιες περιπτώσεις μπορεί να είναι πολύ σοβαρή. Από τα μέχρι τώρα δεδομένα των διεθνών συστημάτων φαρμακοεπαγρύπνησης δεν προκύπτει συσχέτιση με την εμφάνιση του συνδρόμου Guillain - Barre.

Ωστόσο, υπάρχουν κατηγορίες που δεν πρέπει να προχωρήσουν σε εμβολιασμό.

Συγκεκριμένα, οι αντενδείξεις αφορούν στις εξής κατηγορίες:

- Άτομα με ιστορικό σοβαρής αλλεργίας σε αυγά ή σε κάποιο από τα συστατικά του εμβολίου (για άτομα υψηλού κινδύνου πρέπει να προηγείται επικοινωνία με αλλεργιολογικό τμήμα).

- Άτομα με ιστορικό αλλεργικής αντίδρασης στο εμβόλιο της εποχικής γρίπης.

- Άτομα με ιστορικό συνδρόμου Guillain – Barre.

- Άτομα με πυρετό πρέπει να περιμένουν να υποχωρήσει ο πυρετός πριν κάνουν εμβόλιο.