Η <strong>υγεία της καρδιάς</strong> του ανθρώπου μπορεί να <strong>εξαρτάται</strong> και <strong>από τις δομές</strong> που διαθέτει <strong>το περιβάλλον</strong> στο οποίο ζει, όπως πεζοδρόμια και μέσα μαζικής μεταφοράς.

Συγκεκριμένα, μια μελέτη που έγινε στον Καναδά έδειξε ότι οι άνθρωποι είναι λιγότερο πιθανό να έχουν <strong>υπέρταση</strong>, όταν το περιβάλλον ενθαρρύνει τη σωματική δραστηριότητα. Η ιαπωνική μελέτη έδειξε ότι τα άτομα που χρησιμοποιούν τα <strong>μέσα μαζικής μεταφοράς</strong> για να πάνε στη δουλειά τους είναι λιγότερο πιθανό να είναι υπέρβαροι ή να έχουν διαβήτη ή υπέρταση.

Όπως προκύπτει από τα στοιχεία, τα άτομα που είχαν μετακομίσει σε γειτονιά σχεδιασμένη να ενθαρρύνει το περπάτημα, είχαν μειώσει τον κίνδυνο υπέρτασης στο μισό, εντός μιας δεκαετίας από τη μετακόμιση.

Συγκριτικά με τους χρήστες των ΙΧ, εκείνοι που χρησιμοποιούσαν τα μέσα μαζικής μεταφοράς ήταν σε καλύτερη φυσική κατάσταση και είχαν 44% μικρότερη πιθανότητα να είναι υπέρβαροι. Επίσης είχαν 27% μικρότερη πιθανότητα να πάσχουν από υπέρταση και 34% λιγότερο πιθανό να έχουν διαβήτη.

Οι δύο μελέτες παρουσιάστηκαν στο ετήσιο συνέδριο της Αμερικανικής Καρδιολογικής Εταιρείας στο Ορλάντο.