&nbsp;

Ένα διαγνωστικό τεστ αίματος που γίνεται κάθε χρόνο, μπορεί να περιορίσει κατά το ένα πέμπτο περίπου (20%) τους θανάτους από καρκίνο των ωοθηκών, σύμφωνα με μια νέα επιστημονική έρευνα, την μεγαλύτερη του είδους της μέχρι σήμερα διεθνώς.

Οι όγκοι της συγκεκριμένης σχετικά σπάνιας μορφής καρκίνου -που αποκαλείται και «σιωπηλός δολοφόνος»- είναι συχνά θανατηφόροι, επειδή συνήθως ανακαλύπτονται με καθυστέρηση. Τα συμπτώματα, που περιλαμβάνουν πόνους ή επίμονο φούσκωμα στην κοιλιά, είναι εύκολο να παρερμηνευθούν. Περίπου το 60% των ασθενών πεθαίνουν μέσα σε μια πενταετία από τη διάγνωση. Η νόσος εμφανίζεται συνήθως μετά την εμμηνόπαυση και σε αυτήν παίζει ρόλο και η κληρονομικότητα.

Μέχρι στιγμής δεν υπάρχει κάποιο τεστ για έγκαιρη διάγνωση.

&nbsp;