Τη σταθερή <strong>υποστήριξη</strong> που παρέχει στον Οργανισμό <strong>«Το Χαμόγελο του Παιδιού»</strong>, εδώ και πολλά χρόνια, υπογραμμίζει η <strong>INTERAMERICAN</strong> με τη χορηγική παροχή ασφάλισης του παζαριού υπέρ του εθελοντικού οργανισμού, στο Μετρό της πλατείας Συντάγματος, από τις 30 Αυγούστου έως τις 2 Σεπτεμβρίου. Μια μεγάλη συλλογή από σχολικά είδη διατέθηκαν στους επισκέπτες, εν όψει της νέας σχολικής χρονιάς, με σκοπό έσοδα για την ενίσχυση του ευρύτατου έργου του οργανισμού.

Επισημαίνεται ότι η <strong>INTERAMERICAN</strong>, πέρα από τη δωρεάν ασφαλιστική κάλυψη των εκδηλώσεων που οργανώνει<strong> «Το Χαμόγελο του Παιδιού»</strong>, έχει αναλάβει τη χορηγία ασφάλισης όλων των οχημάτων του στόλου του, καλύπτοντας σήμερα 78 οχήματα διαφόρων τύπων και χρήσεων. Η χορηγική σχέση της εταιρείας με τον οργανισμό υπηρετεί το πολυδιάστατο σχέδιο εταιρικής κοινωνικής συνεισφοράς<strong> “Πράξεις Ζωής”</strong> και τις δεσμεύσεις που η <strong>INTERAMERICAN</strong> έχει αναλάβει, ως μέλος του Global Compact του ΟΗΕ, για την προάσπιση των ανθρωπίνων δικαιωμάτων και ειδικότερα των παιδιών, που είναι εκτεθειμένα σε πλήθος κινδύνων όπως η φτώχεια –στην Ελλάδα ένα στα τρία παιδιά υφίσταται τις συνέπειές της στη διατροφή, την υγεία, την εκπαίδευση και τη στέγασή του- η κακοποίηση, η εγκατάλειψη, η εκμετάλλευση κ.ά.

<strong>«Το Χαμόγελο του Παιδιού»</strong> έχει αυξημένες λειτουργικές ανάγκες λόγω της οικονομικής και κοινωνικής κρίσης και η ασφαλιστική υποστήριξη που του παρέχει η <strong>INTERAMERICAN</strong> είναι ζωτικά σημαντική για τη συνέχιση της πανελλαδικής δράσης του, όπως επισημαίνει ο κ. <strong>Κώστας Γιαννόπουλος</strong>, πρόεδρος του οργανισμού. <strong>«Το Χαμόγελο του Παιδιού»</strong> αύξησε κατά 33% τις υπηρεσίες του κατά την περυσινή χρονιά σε σύγκριση με το 2013, υποστηρίζοντας αποτελεσματικά 82.802 παιδιά και οικογένειες, ενώ ξεκίνησε τη λειτουργία δύο κέντρων Άμεσης Κοινωνικής Επέμβασης σε Θεσσαλία και Κρήτη, τριών κινητών ιατρικών μονάδων για νεογνά και παιδιά, του 1ου κινητού εργαστηρίου ενημέρωσης, εκπαίδευσης και τεχνολογίας «Οδυσσέας» και παράλληλα, ανέλαβε την προεδρία του νεοσυσταθέντος Ευρωπαϊκού Δικτύου κατά του σχολικού εκφοβισμού.