Ένα νέο κρούσμα της νόσου των «τρελών αγελάδων» εντοπίστηκε στη βορειοανατολική περιοχή των Αρδενών, στη Γαλλία.

Συγκεκριμένα, το υπουργείο Γεωργίας της Γαλλίας επιβεβαίωσε την Πέμπτη ότι καταγράφηκε κρούσμα της νόσου των «τρελών αγελάδων» στη βορειοανατολική περιοχή των Αρδενών.Πρόκειται για μια αγελάδα 5 ετών που διαγνώσθηκε με την νόσο την περασμένη εβδομάδα κατά τη διάρκεια ενός τεστ που έγινε στο ζώο 48 ώρες αφ' ότου σφάχθηκε.

Το υπουργείο υπογραμμίζει ότι δεν διατρέχει κίνδυνος για την ανθρώπινη υγεία, καθώς όλα τα μέρη της «ύποπτης» αγελάδας έχουν απομακρυνθεί από τα σφαγεία.