<div></div>
<div><strong>Λάθος #1: Περιμένεις από αυτόν να κάνει την πρώτη κίνηση

</strong></div>
<div>Σύμφωνα με τον Λες Πάροτ, καθηγητή ψυχολογίας και συγγραφέα του βιβλίου Crazy Good Sex, το να μην κάνεις εσύ την πρώτη κίνηση είναι ένα από τα μεγαλύτερα λάθη που μπορείς να κάνεις στο σεξ. Γενικά, οι άνδρες έχουν την ανάγκη να νιώθουν πως είναι επιθυμητοί, ακριβώς όπως και εμείς. Οπότε την επόμενη φορά που θα βρεθείτε μόνοι σας, ξέρεις τι πρέπει να κάνεις.

</div>
<div><strong>Λάθος #2: Ανησυχείς για το πώς δείχνεις

</strong></div>
<div>Το να κάνεις διάφορες σκέψεις τύπου «Πώς φαίνεται η κοιλιά μου;», «Λες να φαίνεται άσχημη η κυτταρίτιδα;» κλπ, δεν σε αφήνουν να απολαύσεις τη διαδικασία και φυσικά, μειώνουν σημαντικά τις πιθανότητες να φτάσεις σε οργασμό.

</div>
<div><strong>Λάθος #3: Νομίζεις ότι για τους άνδρες, το σεξ είναι μόνο σεξ</strong></div>
<div></div>
<div>Σύμφωνα με τις μελέτες της Πάροτ, τόσο οι άνδρες όσο και οι γυναίκες βρίσκουν τη σεξουαλική πράξη μέσα σε μία σχέση πιο ικανοποιητική. «Αρκετές έρευνες το έχουν κάνει ξεκάθαρο πως εκείνοι που κάνουν το καλύτερο σεξ είναι οι παντρεμένοι», λέει η Πάροτ.

</div>
<div><strong>Λάθος #4: Νομίζεις πως έχει πάντα όρεξη για σεξ

</strong></div>
<div>Αυτό μπορεί να ισχύει για τους έφηβους (που θα το κάνουν όποια στιγμή και αν τους το ζητήσεις), για τους μεγαλύτερους άνδρες όμως τα πράγματα είναι διαφορετικά. Η πίεση της καθημερινότητας και η ρουτίνα μειώνουν τη λίμπιντο, κάτι που τις περισσότερες φορές μοιάζει παράξενο σε εμάς τις γυναίκες, που τις περισσότερες φορές παίρνουμε την άρνησή του προσωπικά.</div>
<div></div>
<div><strong>Λάθος #5: Δεν τον καθοδηγείς

</strong></div>
<div>Τις περισσότερες φορές το να μιλάμε ξεκάθαρα για το τι μας αρέσει και το τι δεν μας αρέσει στο σεξ, μας κάνει να νιώθουμε άβολα ακόμα και όταν το κάνουμε με κάποιον που γνωρίζουμε πολύ καιρό και με τον οποίο έχουμε αναπτύξει κάποια οικειότητα, λέει η Πάροτ. Αλλά σύμφωνα με εκείνη, είναι και ο μόνος τρόπος για να πετύχεις μία σχέση που να σε ικανοποιεί στο 100%.</div>
<div><strong>
Λάθος #6: Αναστατώνεσαι όταν προτείνει κάτι καινούργιο

</strong></div>
<div>Όταν ένα ζευγάρι είναι μαζί για αρκετό καιρό, είναι φυσικό κάποιος από τους δύο να θέλει να ανάψει τα πράγματα με λίγη ποικιλία. Όταν λοιπόν ζητάει να δοκιμάσετε κάτι καινούργιο, δεν σημαίνει πως δεν είναι ικανοποιημένος με αυτό που κάνατε μέχρι τώρα.

</div>
<div></div>