<p>Ετοιμάζεστε για τις διακοπές σας; Ακόμα καλύτερα, είστε ήδη στον προορισμό των ονείρων σας και απολαμβάνετε στιγμές χαλάρωσης και ηρεμίας;</p>
<p>Ναι, εντάξει, σας ζηλεύουμε λίγο, κυρίως όπως φροντίζουμε για εσάς, για αυτό και έχουμε να σας προτείνουμε κάτι που όχι μόνο θα σας χαλαρώσει ακόμα περισσότερο αλλά θα κάνει και θαύματα στην υγεία σας: περπατήστε ξυπόλυτοι στην άμμο!</p>
<p>Σας φαίνεται απλό; Ναι, είναι, αλλά ταυτόχρονα είναι και θαυματουργό. Δείτε τους πιο σημαντικούς λόγους και θα καταλάβετε γιατί πρέπει να πάρετε τα παπούτσια στο χέρι και να ξεκινήσετε τη βόλτα στη πλησιέστερη χρυσαφένια αμμουδιά.</p>
<p>1. Το σώμα γειώνεται κάτι που αυτομάτως σημαίνει ότι από το έδαφος μεταφέρονται ελεύθερα ηλεκτρόνια τα οποία εξουδετερώνουν τις ελεύθερες ρίζες με αποτέλεσμα να κινδυνεύετε λιγότερο από φλεγμονές και γενικότερα φθορές του οργανισμού.</p>
<p>2. Κάνει καλό στην καρδιά, το δέρμα, τους μυς, τους τένοντες και τα οστά, αρκεί φυσικά η άμμος να μην είναι καυτή αλλά δροσερή ή υγρή. Βαδίστε αργά και χωρίς καν να το καταλάβετε θα γυμνάσετε όλο σας το σώμα και κυρίως τις γάμπες, τα πέλματα και τους γλουτούς.</p>
<p>3. Η καύση θερμίδων στην αμμουδιά είναι διπλάσια και κάποιες φορές και τριπλάσια σε σχέση με το βάδισμα σε κανονικές επιφάνειες διότι ο οργανισμός καταβάλλει μεγαλύτερη προσπάθεια. Επίσης, σύμφωνα με έρευνες, αυξάνεται η σωματική αντοχή σε γυναίκες άνω των 60 ετών.</p>
<p>4. Αποφεύγεται η πλατυποδία, ένα πρόβλημα το οποίο αντιμετωπίζει μεγάλη μερίδα του πληθυσμού. Παιδιά και ενήλικες περπατήστε άφοβα και θα δείτε τεράστια διαφορά στη χαρακτηριστική καμάρα της πατούσας.</p>
<p>5. Κάνει καλό στην αρθρίτιδα ειδικά σε αυτήν πιο ήπιας μορφής καθώς μειώνει τους κραδασμούς του βαδίσματος. Επίσης, είναι ευεργετική για όσους υποφέρουν από φλεβική ανεπάρκεια των κάτω άκρων.</p>