Μην αφήνετε την κακή σας διάθεση να αντικατοπτρίζετε στα ρούχα σας, διότι έτσι διαιωνίζετε τον αρνητισμό σας αλλά και τον αρνητισμό των γύρω σας!

Σας προτείνουμε, λοιπόν, ακόμα και όταν είστε κακόκεφη να νικάτε τη μουντάδα με ρούχα σε έντονα ζωηρά χρώματα. Πολλοί θεωρούν ότι τα χρωματιστά ντυσίματα είναι παιδικά και…ναι έχουν δίκιο! Αλλά, δεν είναι παιδικά με την έννοια ότι όταν τα φοράτε η εικόνα σας είναι λιγότερο σοβαρή αλλά με την έννοια της ζωντάνιας και της ανεξάντλητης ενέργειας.

Με έντονα κίτρινα, κόκκινα, γαλάζια, πορτοκαλί και πράσινα όχι μόνο θα κερδίζεται πιο εύκολα ένα χαμόγελο από τους γύρω σας, αλλά, θα αισθάνεστε και οι ίδιες πιο χαρούμενες. Η μανία του total black ως του επικρατέστερου σοβαρού και κομψού ντυσίματος δεν πρέπει να σας συνοδεύει στην καθημερινότητα σας, διότι το μαύρο είναι ένα χρώμα δυνατό αλλά και «νεκρό», ενώ, τα πιο ζωηρά χρώματα κουβαλούν το συμβολισμό της ζωής και της παιχνιδιάρικης διάθεσης!

Χρωματιστείτε και ανεβάστε τη διάθεσή σας!