Απίστευτο κι όμως αληθινό. <strong>Ο "Ευαγγελισμός" άνοιξε και πάλι τις... πόρτες του</strong> για να υποδεχτεί τον επίορκο -που πρώτο eReportaz είχε αποκαλύψει-<strong> καρδιοχειρουργό κ. Αντώνη Τσούκα</strong> ο οποίος έγινε γνωστός στο πανελλήνιο τον Ιούλιο του 2014 όταν επί δέκα ημέρες <strong>αρνούνταν να χειρουργήσει χωρίς "φακελάκι" καρδιοπαθή ασθενή στο νοσοκομείο</strong>, με την απαίτησή του να αποδεικνύεται μοιραία καθώς ο ασθενής τελικά κατέληξε.

Ποιος επανέφερε το... δολοφόνο γιατρό στην θωρακοχειρουργική κλινική του νοσοκομείου από την Τρίτη 15 Σεπτεμβρίου; O γενικός γραμματέας του υπουργείου Υγείας, κ. Σπύρος Κοκκινάκης.

<strong>Ο καρδιοχειρουργός βρισκόταν σε διαθεσιμότητα λόγω πειθαρχικής δίωξης από τον περασμένο Ιούλιο οπότε και συνελήφθη από αστυνομικούς να απαιτεί και να λαμβάνει το φακελάκι με τα 500 ευρώ</strong>, ποσό που θα ξεμπλόκαρε τη διαδικασία της αναμονής του ασθενή. Η σύλληψη του μάλιστα είχε γίνει στο γραφείο του μέσα στο νοσοκομείο.

<strong>O ηθικός αυτουργός αυτής της επιστροφής δεν είναι άλλος από τον περίφημο νόμο Κατρούγκαλου,</strong> ο οποίος δρομολογεί την επαναφορά των επίορκων δημοσίων λειτουργών.

<strong>Τι είχε αποκαλύψει το eReportaz (δημοσίευμα από τις 11 Ιουλίου του 2014)</strong>

Η αντίστροφη μέτρηση για τη σύλληψη του ιατρού ξεκίνησε την προηγούμενη ημέρα της αστυνομικής επιχείρησης. Ο συνταξιούχος ναυτικός κατήγγειλε στο Τμήμα Ειδικών Υποθέσεων της ΕΛ.ΑΣ. τον εκβιασμό από τον καρδιοχειρουργό. Όπως είπε από τις 25 Ιουνίου είχε εισαχθεί στον Ευαγγελισμό με έμφραγμα. Εκεί και αφού εξετάστηκε από τον κύριο διευθυντή, ενημερώθηκε ότι μέχρι το τέλος της εβδομάδας θα έπρεπε να είχε υποβληθεί σε bypass.

<strong>Tην 1η Ιουλίου ο 66χρονος ναυτικός ενημερώθηκε ότι την επέμβαση θα την πραγματοποιήσει ο κ. διευθυντής.</strong> Πήγε στο γραφείο του. <strong>Στους αστυνομικούς κατέθεσε ότι απαιτούνται 1.500 ευρώ.</strong>

<strong>«Κοίταξε να δεις, μπορείς να βρεις λεφτά για την επέμβαση, 1.500 ευρώ είναι καλά», φέρεται να του είπε, επισημαίνοντας ότι δε διαφορετική περίπτωση δεν μπορεί να τον βοηθήσει!</strong>

Στην συνέχεια τον ενημέρωσε ότι το χειρουργείο θα πραγματοποιηθεί στις 7 Ιουλίου και ότι θα πρέπει να του καταβάλει 500 ευρώ ως έξοδα για τον αναισθησιολόγο. Τελικά εκείνη την ημέρα ενημερώθηκε ότι το προγραμματισμένο χειρουργείο δεν θα πραγματοποιηθεί(!), ότι την επόμενη θα λάβει εξιτήριο και ότι πρέπει να συνεννοηθεί εκ νέου με τον γιατρό πότε θα γίνει η επέμβαση. Λες και δεν ήταν επείγον…

<strong>Οι όποιες αντιρρήσεις του γιατρού κάμφθηκαν όταν ο συνταξιούχος τον ενημέρωσε ότι η αδελφή του είχε συγκεντρώσει τα 500 ευρώ.</strong> Του είπε να του παραδώσει την επομένη η αδερφή του τα λεφτά. Τα χρήματα προσημειώθηκαν και ο κ. διευθυτνής συνελήφθη από άνδρες της ΕΛΑΣ που προσποιούνταν τους συγγενείς του 66χρονου.

Οδηγήθηκε στον εισαγγελέα και από εκεί σε ανακριτή, αρνούμενος τις κατηγορίες.