<p>Aκριβά πλήρωσαν την «ιδέα» τους να λάβουν ταυτόχρονα την καλοκαιρινή τους άδεια η Διοικητής και η Υποδιοικητής του Αττικού Νοσοκομείου, καθώς, κυριολεκτικά εξοργισμένος ο Υπουργός Υγείας όταν διαπίστωσε το γεγονός μετά την αιφνιδιαστική του επίσκεψη στο συγκεκριμένο ίδρυμα, έδωσε εντολή για άμεση αντικατάσταση και των δυο.</p>
<p>Ο Παναγιώτης Κουρουμπλής το πρωί της Τετάρτης αποφάσισε να πραγματοποιήσει απροειδοποίητη «επίσκεψη» στο Αττικό προκειμένου να διαπιστώσει «από πρώτο χέρι» τις πραγματικές συνθήκες υπό τις οποίες λειτουργεί και πραγματικά έγινε έξω φρενών όταν πληροφορήθηκε πως οι δυο επικεφαλής του νοσοκομείου έλειπαν την ίδια χρονική περίοδο, αφήνοντας το Αττικό στην τύχη του.</p>
<p>&nbsp;</p>
<p>Ο Υπουργός δεν δίστασε να εκφράσει στους δημοσιογράφους την δυσαρέσκειά του αλλά και την αποφασιστικότητά του να πάρει κεφάλια:</p>
<p>«Αντικαθίστανται απόψε το βράδυ», δήλωσε χαρακτηριστικά ο κ. Κουρουμπλής.</p>
<p>Σημειώνεται, τέλος, πως ο υπουργός Υγείας προχώρησε σήμερα και σε προγραμματισμένες επισκέψεις σε υποκαταστήματα του ΕΟΠΥΥ στη Δυτική Αττική.</p>