<p>Νεκρό εντοπίστηκε ένα βρέφος σε κάδο απορριμμάτων νοσοκομείου στη Λευκωσία, προκαλώντας σοκ στην τοπική κοινωνία. </p>
<p>Σύμφωνα με τις πληροφορίες πρόωρο νεογνό, που γεννήθηκε σε ιδιωτική κλινική στις 30 Αυγούστου, το οποίο κατέληξε δυο μέρες αργότερα στη Μονάδα Εντατικής Νοσηλείας του Μακάρειου Νοσοκομείου, είχε μεταφερθεί στο Νεκροτομείο του Γενικού Νοσοκομείου Λευκωσίας προκειμένου να διενεργηθεί νεκροτομή, ώστε να εξεταστούν τα αίτια θανάτου του, το Σαββατοκύριακο.</p>
<p>Ωστόσο, σήμερα, η σορός του νεογνού εντοπίστηκε τυλιγμένη, στον κάδο απορριμμάτων της αίθουσας ψυγείων του τμήματος. Μάλιστα στο χώρο όπου θα έπρεπε να βρισκόταν το βρέφος, ήταν άλλη σορός.</p>
<p>Ο νεκροτόμος που εντόπισε το άψυχο σώμα του νεογνού, ενημέρωσε αμέσως την ιατροδικαστή Ελένη Αντωνίου.</p>
<p>Την υπόθεση ανέλαβε να εξιχνιάσει η Αστυνομία, ενώ ενημέρωση ζήτησε και ο υπουργός Υγείας.</p>