<p>Συνέντευξη Τύπου για τον Νίκο Ρωμανό παραχώρησαν νωρίτερα το μεσημέρι η διοίκηση του νοσοκομείου, το ιατρικό και το νοσηλευτικό προσωπικό του «Γ. Γεννηματάς». </p>
<p>Όπως σημείωσαν οι θεράποντες ιατροί που στάθηκαν στο πλευρό του 21χρονου επί 31ημέρες που βρισκόταν σε απεργία πείνας, «Ο Νίκος Ρωμανός από τις 14.00 της Τετάρτης ξεκίνησε να σιτίζεται. Η σίτιση το διάστημα από εδώ και στο εξής θα είναι σημαντική για την υγεία του καθώς ο κίνδυνος ελαχιστοποιήθηκε, αλλά δεν έχει ξεπεραστεί».</p>
<p>Παράλληλα, πρόσθεσαν ότι: «Περάσαμε, μαζί με εκείνον, κι εμείς έναν Γολγοθά όλες αυτές τις ημέρες, καθώς προσπαθούσαμε να βρισκόμαστε από το πρωί μέχρι το βράδυ δίπλα του. Ο Νίκος Ρωμανός είναι ένα συνεργάσιμο παιδί».</p>
<p>Σύμφωνα με πληροφορίες, όλοι στο νοσοκομείο κάνουν λόγο για ένα πανέξυπνο παιδί, ενώ κανείς δεν περίμενε πως θα άντεχε 31 ημέρες με απεργία πείνας.</p>
<p>Αξίζει να αναφέρουμε πως, σύμφωνα με όσους παραχώρησαν τη συνέντευξη Τύπου, η καταγγελία των εργαζομένων ότι οι γιατροί με εισαγγελική παρέμβαση είχαν δεχθεί πιέσεις για να σιτίσουν τον Νίκο Ρωμανό είναι ανυπόστατη, καθώς σε ερώτηση σχετικά με το αν δέχθηκαν εισαγγελική παρέμβαση για τη σίτιση του Νίκου Ρωμανού, όλοι απάντησαν αρνητικά.</p>



Πηγή : eReportaz