Η έκθεση τους καλοκαιρινούς μήνες στην υπεριώδη ακτινοβολία κάνει κακό στο δέρμα. Επιπλέον το άγχος και το στρες αφυδατώνουν και ξηραίνουν το δέρμα με αποτέλεσμα να χρειάζεται ενυδατικά, καταπραϋντικά και επανορθωτικά συστατικά για να «συνέλθει». Φροντίστε λοιπόν να συμπεριλαμβάνονται τα παρακάτω συστατικά στα προϊόντα ομορφιάς που αγοράζετε.

Για την αποκατάσταση της ενυδάτωσης: Υαλουρονικό Οξύ

Γιατί λειτουργεί: Όταν το δέρμα είναι «διψασμένο» δεν μπορεί να αποτρέψει τη ζημιά που πάει να προκληθεί. Γι’ αυτό το λόγο χρειάζεται το υαλουρονικό οξύ. Φυσικά βρίσκεται βαθιά μέσα στο δέρμα, στους ιστούς και τις αρθρώσεις σε ολόκληρο σώμα. Ουσιαστικά είναι ένας πολυσακχαρίτης που όμως με την πάροδο του χρόνου μειώνεται, ειδικά μετά το καλοκαίρι και την έκθεση στον ήλιο. Χρησιμοποιώντας λοιπόν προϊόντα ομορφιάς με υαλουρονικό οξύ, χαρίζουμε στο δέρμα μας σφριγηλή εμφάνιση επειδή εκείνο μόνο του δεν μπορεί να παράγει το δικό του.

Τι άλλο χρειάζεται να ξέρετε: Το υαλουρονικό οξύ είναι αποτελεσματικό για όλους τους τύπους δέρματος. Είναι ελαφρύ, εύκολα απορροφήσιμο και επωφελής ακόμη και για τις λιπαρές επιδερμίδες χωρίς να προκαλεί επιπλέον λιπαρότητα. Αφήνει το δέρμα υγιές και ενυδατωμένο, χωρίς να το ερεθίζει.

Για την καταπραϋντική φλεγμονή του δέρματος: Aloe Vera

Γιατί λειτουργεί: Η αλόη βέρα συνήθως χρησιμοποιείται ως θεραπεία για το ηλιακό έγκαυμα, έχει όμως πολλαπλά θεραπευτικά οφέλη.

Δρα ως καταπραϋντικό σε διάφορους ερεθισμούς του δέρματος, όπως εγκαύματα, κάλους, ουλές, έρπη. Επιπλέον, η αλόη θεωρείται αποτελεσματική για την αντιμετώπιση της ακμής, επιβραδύνει τη γήρανση του δέρματος και καταπολεμά τη φαγούρα, τις δερματικές αλλεργίες, τα τσιμπήματα των εντόμων, τα εκζέματα και τις μυκητιάσεις, ενώ μπορεί να περιορίσει ακόμα και την ψωρίαση.

Τι άλλο χρειάζεται να ξέρετε: Επειδή η αλόη μπορεί να απορροφηθεί από τα πιο βαθιά στρώματα του δέρματος, μπορείτε να νιώσετε τη δράση της σχεδόν αμέσως!

Για την επιδιόρθωση της ζημιάς που προκαλεί ο ήλιος: Βιταμίνη C

Γιατί λειτουργεί: Η βιταμίνη C είναι ένα απαραίτητο συστατικό στην καθημερινή περιποίηση της επιδερμίδας, ανεξαρτήτως εποχής. Πρόκειται για ένα αντιοξειδωτικό που ενισχύει την ικανότητα του δέρματος να προστατευθεί από τον ήλιο όταν έρχεται σε επαφή με υπεριώδεις ακτίνες. Είναι επίσης ζωτικής σημασίας για τη νεανική εμφάνιση της επιδερμίδας αφού διεγείρει τη φυσική διαδικασία παραγωγής κολλαγόνου και ελαστίνης και συσφίγγει την επιδερμίδα.

Τι άλλο χρειάζεται να ξέρετε: Όταν χρησιμοποιείται μετά την υπερβολική έκθεση στον ήλιο, προλαμβάνει τις φακίδες, τις πανάδες και χαρίζει νεανική όψη στην επιδερμίδα.