Ακούγεται απίστευτο, και όμως είναι μια θλιβερή πραγματικότητα… 

Ένα κοριτσάκι, ενός μόλις έτους από το Σπρίνγκφιλντ της Μασαχουσέτης έχασε τη ζωή του πριν από μερικές ημέρες, λόγω μιας σπιτικής συνταγής ενάντια στις ψείρες που εφάρμοσαν «λανθασμένα» οι γονείς της...

Το άτυχο κοριτσάκι πέθανε από ασφυξία, καθώς, σύμφωνα με τους αστυνομικούς, οι γονείς κάλυψαν τα μαλλιά και το κρανίο της με μεγάλη ποσότητα μαγιονέζας και στη συνέχεια κάλυψαν ολόκληρο το κεφάλι της με μια πλαστική σακούλα... 

Το κοριτσάκι παρέμεινε σε αυτή την κατάσταση για αρκετές ώρες, χωρίς καμία επιτήρηση. Όταν οι γονείς της διαπίστωσαν κάποια στιγμή ότι το παιδί δεν ανέπνεε, κάλεσαν την αστυνομία.

Εκπρόσωπος από το Αστυνομικό Τμήμα του Σπρίνγκφιλντ δήλωσε πως το ζήτημα βρίσκεται υπό διερεύνηση, όμως δεν έχουν απαγγελθεί ακόμη κατηγορίες.

Σημειώνεται ότι αν και οι φαρμακευτικές λύσεις ενάντια στις ψείρες είναι ασφαλείς και αποτελεσματικές, ωστόσο, μερικές οικογένειες αδυνατώντας να διαθέσουν έστω και τα λίγα χρήματα που χρειάζονται για να αγοράσουν ένα τέτοιο προϊόν, στρέφονται σε γιατροσόφια και σπιτικές συνταγές.
