Χθες πραγματοποιήθηκε συνάντηση του Δ.Σ. του ΣΥ.ΝΟ.ΨΥ.ΝΟ. ΑΤΤΙΚΗΣ με το Διοικητή του Ψυχιατρικού Νοσοκομείου Αττικής “ΔΑΦΝΙ” κ. Παύλου Βλάση. Στο επίκεντρο της συζήτησης βρέθηκαν τα φλέγοντα θέματα που αφορούν τους νοσηλευτές ψυχιατρικής υγείας. Αναφέρθηκε μεταξύ άλλων η τραγική υποστελέχωση του συγκεκριμένου νοσοκομείου από νοσηλευτές καθώς και η καθημερινή επιβάρυνση τους με αλλότρια καθήκοντα, όπως η φύλαξη των ασθενών. Η επίλυση των παραπάνω αιτημάτων κρίνεται ιδιαιτέρως επιτακτική καθότι έχουν συμβεί πολλά τραγικά περιστατικά στα Ψυχιατρικά Νοσοκομεία και οι συνάδελφοί μας βρίσκονται στα όρια της επαγγελματικής εξουθένωσης (burn out), με μεγάλη επιβάρυνση της σωματικής και ψυχικής τους υγείας.
Η συζήτηση διεξήχθη σε ιδιαίτερα θετικό κλίμα και ήταν κοινή η διαπίστωση ότι τα παραπάνω θέματα χρήζουν άμεσης επίλυσης. Δόθηκε η διαβεβαίωση απο το Διοικητή ότι θα προχωρήσει σε όλες τις απαραίτητες ενέργειες για την εξεύρεση λύσεων και ζητήθηκε η συνεισφορά του συλλόγου μας σε αυτήν την κατεύθυνση μέσω της υποβολής σχετικών προτάσεων.