<p>Αναμφίβολα, ένα όμορφο μπούστο αποτελεί ένα όμορφο θέαμα, και ως εκ τούτου το μεγάλο στήθος είναι ένας κρυφός, ή και φανερός, «πόθος» κάθε γυναίκας που το στερείται από τη φύση της. </p>
<p>Το παραπάνω επιβεβαιώνεται και από το γεγονός ότι οι πλαστικές επεμβάσεις μεγέθυνσης στήθους έχουν αυξηθεί κατακόρυφα τις τελευταίες δεκαετίες, ενώ αρκετές είναι και οι γυναίκες που αν και είχαν τη θέληση δεν προχώρησαν ποτέ στην πράξη, κυρίως για οικονομικούς λόγους. </p>
<p>Λύση σε αυτές έρχεται να δώσει ένας πλαστικός χειρουργός από τη Ν. Υόρκη, ο Norman M. Rowe, ο οποίος προσφέρει, έστω και προσωρινά, σε όποια γυναίκα το θελήσει το στήθος των… ονείρων της, με μία ένεση!</p>
<p>Έτσι, με ένα απλό… τσιμπηματάκι, το στήθος της γυναίκας μεγαλώνει για χρονική περίοδο 24 περίπου ωρών και μετά επανέρχεται στο φυσιολογικό του μέγεθος!</p>
<p>Η τεχνική πήρε την ονομασία «Insta Breast» από τις λέξεις «instant» (άμεσο) και «breast» (στήθος), και πρωτοεφαρμόστηκε από τον δρ. Rowe ως ένας τρόπος για να βλέπουν οι γυναίκες που τον επισκέπτονταν για να κάνουν επέμβαση αυξητικής στήθους, πώς θα φαίνεται το στήθος τους μετά από την επέμβαση.</p>
<p>Στη διαδικασία υπάρχουν κάποιοι κίνδυνοι, καθώς όπως προειδοποιούν οι γιατροί μέσω του ABC News, κάθε φορά που τοποθετείται μια βελόνα ή ένα νυστέρι στο δέρμα, υπάρχει κίνδυνος μόλυνσης, νευρικής βλάβης, ή αιματώματος.</p>
<p>Από την πλευρά του ο δρ. Rowe υποστηρίζει ότι όσο εφαρμόζει το «Insta Breast» δεν έχει παρατηρήσει κάποιο περιστατικό μόλυνσης, ενώ σημειώνει ότι ο ειδικός ορός που εγχέεται στο στήθος απορροφάται από τον οργανισμό μετά από μία ημέρα, χωρίς κανένα πρόβλημα.</p>
<p>Ανατριχιαστικό ή… ονειρεμένο; Δείτε το βίντεο και αποφασίστε! </p>
<p><iframe src='http://abcnews.go.com/video/embed?id=25082154' width='640' height='360' scrolling='no' style='border:none;'></iframe><br/><a href="http://abcnews.go.com/us">More ABC US news</a> | <a href="http://abcnews.go.com/international">ABC World News</a></p>



Πηγή : eReportaz