Άρση του ισόβιου αποκλεισμού των ομοφυλόφιλων και των αμφιφυλόφιλων ανδρών από τη δωρεά αίματος προτείνει η Υπηρεσία Τροφών και Φαρμάκων των Ηνωμένων Πολιτειών  (FDA).

Ωστόσο, ο αποκλεισμός θα παραμείνει σε ισχύ για άνδρες που έχουν κάνει ομοφυλοφιλικό σεξ έως και 12 μήνες πριν την αιμοδοσία, ενώ ο κανόνας των 12 μηνών έχει ήδη τεθεί σε εφαρμογή σε Βρετανία, Αυστραλία και Ιαπωνία. Ακόμα, εξάμηνη περίοδο αναμονής τηρεί η Νότια Αφρική.

Η απαγόρευση αιμοδοσίας σε ομοφυλόφιλους τέθηκε σε ισχύ στις ΗΠΑ το 1983, εν μέσω της έξαρσης της επιδημίας του AIDS. Έκτοτε, ωστόσο, οι γνώσεις μας για την ασθένεια έχουν αυξηθεί σημαντικά, ενώ παράλληλα οι έλεγχοι για να διαπιστωθεί αν οι αιμοδότες είναι φορείς του ιού HIV αποτελούν πλέον κοινή πρακτική.

Η αλλαγή του κανονισμού, αν υιοθετηθεί τελικά, θα ισχύσει από το 2015, βάσει σύστασης της FDA.
