«Διατροφή, Άσκηση και Δημόσια Υγεία» είναι το θέμα της πρώτης διάλεξης του 1ου Κύκλου Διαλέξων σε θέματα Δημόσιας Υγείας, που διοργανώνει, υπό την διεύθυνση του καθηγητή κ Παναγιώτη Μπεχράκη, το νεοσύστατο Ινστιτούτο Δημόσιας Υγείας του Αμερικανικού Κολλεγίου στην Ελλάδα.
Η διάλεξη θα πραγματοποιηθεί την Τετάρτη 20 Ιανουαρίου στις 19.30 στο κτίριο επί της οδού Ηπίτου 17 Β στην Πλάκα.
Το θέμα θα αναπτύξει ο επιδημιολόγος κ Κωνσταντίνος Βαρδαβάς, ενώ θα προλογίσει ο καθηγητής κ Μπεχράκης.
Το Ινστιτούτο Δημόσιας Υγείας, σκοπός του οποίου είναι η ανάπτυξη επιστημονικών, ερευνητικών και εκπαιδευτικών δραστηριοτήτων στον τομέα της δημόσιας υγείας, με ιδιαίτερη έμφαση στην πρόληψη και διακοπή του καπνίσματος, έχει προγραμματίσει σειρά επιστημονικών διαλέξεων που θα διαρκέσουν μέχρι τις 18 Ιουνίου.
Οι διαλέξεις απευθύνονται σε Ιατρούς, Ψυχολόγους, Επαγγελματίες Υγείας, Εκπαιδευτικούς και Επιστήμονες κάθε τομέα που έχουν ενδιαφέρον ή έρχονται αντιμέτωποι με ζητήματα Δημόσιας Υγείας.
Τις διαλέξεις, οι οποίες θα λάβουν χώρα σε αίθουσες του Ινστιτούτου (Ηπιτου 17 Β στην Πλάκα) θα πραγματοποιούν κορυφαίοι ειδικοί, καθηγητές και ακαδημαϊκοί του χώρου της υγείας.