<p>Ο χρόνος που πρέπει κάποιος να γυμνάζεται προκειμένου να διατηρεί τον οργανισμό του σε φόρμα είναι ένα θέμα που έχει απασχολήσει κατά καιρούς τους ειδικούς του τομέα της άθλησης, με τις απόψεις να διίστανται μέχρι και σήμερα. </p>
<p>Τώρα, ωστόσο, η trainer και συγγραφέας του βιβλίου «Total Body Transformation», Michelle Bridges, έρχεται να… κόψει την όρεξη σε όσους ονειρεύονται καλλίγραμμο κορμί χωρίς κόπο, υποστηρίζοντας ότι προκειμένου να αποκτήσουμε το σώμα των… ονείρων μας θα πρέπει να γυμναζόμαστε έξι φορές τη εβδομάδα, 50 περίπου λεπτά τη φορά. </p>
<p>Η Bridges τονίζει ότι είναι πολύ σημαντικό να βάλουμε την άσκηση στην καθημερινότητά μας μας και να γίνει τρόπος ζωής, ενώ για όσους θέλουν να προχωρήσουν, λίγο παραπέρα, και να αθλούνται καθημερινά, προτείνει να χωρίσουν τις προπονήσεις τους σε 3 δυνατές και απαιτητικές, 3 μέτριας έντασης, και μία πιο ήρεμη. </p>