Ο Ελληνικός Ερυθρός Σταυρός, υποστηρίζει από την πρώτη στιγμή λειτουργίας του το Κέντρο Προσωρινής Φιλοξενίας Προσφύγων και Μεταναστών στην περιοχή «Ελαιώνας», με παρουσία Κοινωνικών Λειτουργών, εκπαιδευμένων εθελοντών Κοινωνικής Πρόνοιας, Νοσηλευτικής καθώς και Σαμαρειτών, σε δύο βάρδιες. Οι εθελοντές, κυρίως, έχουν αναλάβει τη διανομή του φαγητού (3 γεύματα ημερησίως) στους φιλοξενούμενους, καθώς και τη δημιουργική απασχόληση των παιδιών, στον παιδότοπο του Κέντρου.
Κοινωνικοί λειτουργοί του Ε.Ε.Σ. θα βρίσκονται στο χώρο σε καθημερινή βάση, ώστε να επιλαμβάνονται περιπτώσεων που χρήζουν υποστήριξης ή παραπομπών σε εξειδικευμένες υπηρεσίες.
Την ευθύνη συντονισμού και λειτουργίας του Κέντρου και όλες τις δράσεις έχουν αναλάβει το Υπουργείο Μεταναστευτικής Πολιτικής και το Υπουργείο Εργασίας, Κοινωνικής Ασφάλισης και Κοινωνικής Πρόνοιας.