<p>Ένα πρωτοποριακό σύστημα έγχυσης αφρού που σταματά άμεσα την αιμορραγία, εμπνεύστηκαν και υλοποίησαν φοιτητές του Πανεπιστημίου Τζονς Χόπκινς στη Βαλτιμόρη του Μέριλαντ των ΗΠΑ.</p>
<p>Η αρχική σκέψη για τη δημιουργία του αφρού ήταν να βρεθεί κάποιος τρόπος να βοηθηθούν οι τραυματισμένοι στρατιώτες. Όπως εξηγούν, ο νέος αφρός σταματά την αιμορραγία και έτσι υπάρχει ο απαιτούμενος χρόνος ο στρατιώτης να μεταφερθεί σε κάποιο νοσοκομείο ή ιατρικό σταθμό.</p>
<p>Η συσκευή μοιάζει με ένα κοινό στυλό, και μέσα της υπάρχουν δύο υγρά χημικά, τα οποία όταν αναμειχθούν δημιουργούν ταχύτατα τον αφρό. Έτσι, η περιοχή του τραύματος γεμίζει με τον αφρό και σταματά η απώλεια αίματος στην περιοχή, ώσπου ο ασθενής να λάβει επείγουσα ιατρική φροντίδα.</p>
<p>Οι ειδικές θήκες του συστήματος μπορούν να διατηρήσουν τα χημικά – πολυόλη και διισοκυανικό – σταθερά σε θερμοκρασίες έως 38 βαθμών Κελσίου επί τουλάχιστον ένα έτος, και η νέα εφεύρεση έχει – κατά τους ειδικούς – τη δυναμική να σώσει πολλές ζωές.</p>
<p>Το σύστημα, μέχρι στιγμής, δεν έχει δοκιμαστεί σε ανθρώπους, ωστόσο ήδη έχει δοθεί έγκριση για να ξεκινήσουν δοκιμές του πρωτοτύπου σε ζώα.</p>
<p>Πηγή: onmed.gr</p>


 Πηγή : <a href="http://www.e-reportaz.gr/%cf%80%cf%81%cf%89%cf%84%ce%bf%cf%80%ce%bf%cf%81%ce%b9%ce%b1%ce%ba%cf%8c%cf%82-%ce%b1%cf%86%cf%81%cf%8c%cf%82-%cf%83%cf%84%ce%b1%ce%bc%ce%b1%cf%84%ce%ac-%cf%84%ce%b7%ce%bd-%ce%b1%ce%b9%ce%bc%ce%bf/">e-reportaz.gr</a>