Ο καρκίνος του φάρυγγα ξεκινά πιο συχνά στα επίπεδα κύτταρα που βρίσκονται στο εσωτερικό του λαιμού σας. Οι φωνητικές σας χορδές είναι κατασκευασμένες από χόνδρο και πάλλονται για να παράγουν τον ήχο, όταν μιλάτε. Αυτός ο χόνδρος είναι επιρρεπής στον καρκίνο του λάρυγγα.

Ο καρκίνος του λάρυγγα μπορεί επίσης να επηρεάσει το κομμάτι του χόνδρου (επιγλωττίδα) που λειτουργεί ως κάλυμμα για την τραχεία σας. Ο καρκίνος στην αμυγδαλή, μια άλλη μορφή του καρκίνου του φάρυγγα, επηρεάζει τις αμυγδαλές, οι οποίες βρίσκονται στο πίσω μέρος του λαιμού.

<strong>Τα συμπτώματα</strong>
<ul>
	<li>Βήχας</li>
	<li>Αλλαγές στη φωνή σας, όπως βραχνάδα, ή να μην μπορείτε να μιλήσετε καθαρά</li>
	<li>Δυσκολία στην κατάποση</li>
	<li>Πόνος στο αυτί</li>
	<li>Ένα “γρομπαλάκι”, ή μια πληγή στο εσωτερικό του λαιμού, που δεν επουλώνεται</li>
	<li>Πονόλαιμος</li>
	<li>Απώλεια βάρους</li>
</ul>
Εάν παρατηρήσετε οποιαδήποτε νέα συμπτώματα που δεν υποχωρούν κλείστε ραντεβού με τον γιατρό σας. Τα περισσότερα συμπτώματα του καρκίνου του φάρυγγα δεν είναι χαρακτηριστικά μόνο για καρκίνο, οπότε ο γιατρός σας θα διερευνήσει πιθανώς και άλλες, πιο κοινές αιτίες, αρχικά, προτού σας κάνει πιο εξειδικευμένες εξετάσεις.