Αν και η HDL χοληστερόλη είναι γνωστό ότι είναι ευεργετική για την υγεία του ανθρώπου, Αμερικανοί ερευνητές υποστηρίζουν ότι μπορεί να είναι επιβλαβής για την υγεία των γυναικών κατά την φάση της εμμηνόπαυσης.

Επιστημονική ομάδα του Πανεπιστημίου του Πίτσμπουργκ εκτιμά ότι, αντί η HDL να συμβάλλει στην αναστολή του σχηματισμού των επικίνδυνων αθηρωματικών πλακών στις αρτηρίες, συντελεί στην αύξησή τους κατά την φάση της εμμηνόπαυσης.

Αν και δεν είναι προς το παρόν ξεκάθαρο γιατί η «καλή» χοληστερόλη κατά την εμμηνόπαυση μετατρέπεται σε «κακή», η Δρ Ελ Κουνταρι την αποδίδει στις γενικότερες βιολογικές αλλαγές που συντελούνται στο γυναικείο σώμα κατά τη μετάβαση στην εμμηνόπαυση.

Μεταξύ αυτών είναι και η εναπόθεση λίπους στην κοιλιακή χώρα και πέριξ της καρδιάς, θέτοντας τις γυναίκες σε κατάσταση χρόνιας φλεγμονής που μπορεί να αλλάζει την «καλή» χοληστερόλη.

Σε κάθε περίπτωση οι γιατροί θα πρέπει να παρακολουθούν στενά τις γυναίκες κατά την φάση της εμμηνόπαυσης, αναζητώντας τυχόν ενδείξεις καρδιακής νόσου.