Το ποσό των 130 εκατομμυρίων δολαρίων θα προσφέρει το Διεθνές Νομισματικό Ταμείο στις χώρες της δυτικής Αφρικής που έχουν πληγεί από τον Ebola, ως έκτακτη οικονομική βοήθεια. 

Σύμφωνα με τη σχετική ανακοίνωση του Ταμείου, η βοήθεια θα διατεθεί «αμέσως» έτσι ώστε να υπάρξει κάλυψη πληρωμών και δημοσιονομικών αναγκών, οι οποίες υπολογίζονται στα 100 εκατ. δολάρια για την κάθε μία από τις τρεις χώρες.

Αναλυτικότερα, η Γουινέα θα λάβει 41 εκατ. δολάρια, η Γουινέα 49 εκατ. δολάρια και η Σιέρα Λεόνε 40 εκατ. δολάρια. Γουινέα, Λιβερία και Σιέρα Λεόνε έχουν ήδη πρόγραμμα στήριξης με το ΔΝΤ.
