Νέα έρευνα αναφέρει ότι η λήψη αντιβιοτικών μπορεί ενδεχομένως να αυξήσει τον κίνδυνο εμφάνισης διαβήτη τύπου 2.

Ερευνητές του Gentofte Hospital και του University of Southern Denmark, εστίασαν σε συνταγές αντιβιοτικών 170.504 ανθρώπων που έπασχαν από διαβήτη τύπου 2 και τις συνέκριναν με ομάδα ελέγχου που περιλάμβανε 1,3 εκατομμύρια ανθρώπους.

Σύμφωνα με τους ερευνητές, οι άνθρωποι με διαβήτη τύπου 2 χρησιμοποιούσαν περισσότερα αντιβιοτικά. Είχαν 0,8 συνταγές το χρόνο- κατά μέσον όρο- έναντι 0,5 συνταγών το χρόνο στους υγιείς.

Η υπερέκθεση σημειώθηκε ακόμα και 15 χρόνια πριν τη διάγνωση του διαβήτη.

Όσο περισσότερες ήταν οι συνταγές τόσο πιο πιθανό ήταν οι άνθρωποι να έχουν εμφανίσει διαβήτη τύπου 2.

Ο ερευνητής Kristian Hallundbaek Mikkelson, του Gentofte Hospital, δήλωσε ότι χρειάζονται νέες έρευνες για να διαπιστωθεί αν υπάρχει αιτιατή σχέση μεταξύ της αυξημένη χρήσης αντιβιοτικών και της εμφάνισης διαβήτη.