Όταν έχουμε πυρετό αισθανόμαστε εξαντλημένοι και η όρεξή μας είναι μειωμένη. Αυτό, όμως, δε σημαίνει ότι μπορούμε να στερήσουμε από τον οργανισμό μας τα θρεπτικά συστατικά και τα υγρά που χρειάζεται, και τα οποία θα τον βοηθήσουν να επανέλθει πιο γρήγορα. 

Αν και η περισσότεροι γνωρίζουμε ότι όταν έχουμε πυρετό πρέπει να πίνουμε πολύ νερό, να τρώμε σούπες, φρέσκα φρούτα και αρκετά λαχανικά, αυτό που δε γνωρίζουμε είναι το ποιες είναι οι τροφές που πρέπει οπωσδήποτε να αποφεύγουμε. 

Καθώς ο πυρετός αποτελεί αμυντικό μηχανισμό, άρα εκδηλώνεται όταν ο οργανισμός ασθενεί, πρέπει να προσέχουμε να μην καταπονούμε τον οργανισμό μας περαιτέρω με τις παρακάτω τροφές:

- Κόκκινο κρέας, επειδή είναι δύσπεπτο
- Junk food και έτοιμα γεύματα, γεμάτα ανθυγιεινά συστατικά, αλάτι και συντηρητικά
- Τροφές με μεγάλες ποσότητες λιπαρών
- Μη παστεριωμένο γάλα
- Αναψυκτικά
- Αλκοόλ
- Καφές και τσάι
- Γλυκά και γενικά τροφές με πολλή ζάχαρη
