Μια νέα, πρωτοποριακή εφαρμογή, που ονομάζεται Diet and Acne, έρχεται να δώσει λύση στο δύσκολο πρόβλημα με τα σπυράκια. 

Η εφαρμογή, που σχεδιάστηκε από Αμερικανούς ερευνητές και διατίθεται δωρεάν, έχει στόχο να μας υποδείξει ποιες είναι οι κατάλληλες τροφές για να προστατεύσουμε την επιδερμίδα μας από τα ενοχλητικά εξανθήματα. 

Η εφαρμογή χρησιμοποιεί δεδομένα από επιστημονικές μελέτες ώστε να μας «προειδοποιήσει» ποιες τροφές συνδέονται στενότερα με την εμφάνιση της ακμής. Επιλέγοντας τη διατροφική ομάδα που μας ενδιαφέρει, η εφαρμογή μας δείχνει πόσο πιθανό είναι να προκαλέσει ερεθισμό της επιδερμίδας.

Όσοι ενδιαφέρεστε, δεν έχετε παρά να την κατεβάσετε στο κινητό σας, κάνοντας ένα βήμα πιο κοντά στο καθαρό και λαμπερό πρόσωπο και δέρμα! 
