Έναν έξυπνο τρόπο για να προωθήσουν το προϊόν τους βρήκαν Δανοί ζυθοποιοί, οι οποίοι δημιούργησαν μια νέα μπύρα με τη χαρακτηριστική ονομασία The Problem Solver.

Η ιδέα τους βασίστηκε στο ότι, αν και η υπερβολική κατανάλωση αλκοόλ επηρεάζει την κρίση μας, ένα ποτό μπορεί να αποδειχθεί βοηθητικό όταν θέλουμε να απελευθερώσουμε τη φαντασία μας και να βρούμε καινούργιες, καινοτόμες ιδέες. 

Με γνώμονα τη θεωρία αυτή, η εταιρία Rocket Brewing προχώρησε στην παραγωγή μιας μπύρας που μας παρέχει την ιδανική ποσότητα αλκοόλ ώστε να επωφεληθούμε από την ευεργετική αυτή ιδιότητα, χωρίς να ξεφύγουμε και να πρέπει να αντιμετωπίσουμε τις δυσάρεστες συνέπειες. 

Το ειδικά σχεδιασμένο μπουκάλι της μπύρας διαθέτει μετρητή, ώστε να εξασφαλίσουμε πως έχουμε καταναλώσει ακριβώς όσο αλκοόλ πρέπει ανάλογα με το φύλο και το βάρος μας. 

<a attid="1951"  href="http://www.healthreportaz.gr/wp-content/uploads/2014/12/problem_solver3.jpg" rel="attachment wp-att-1951"><img src="http://www.healthreportaz.gr/wp-content/uploads/2014/12/problem_solver3-246x300.jpg" alt="problem_solver3" width="246" height="300" class="alignnone size-medium wp-image-1951" /></a>

Σύμφωνα με την καθηγήτρια Jennifer Wiley από το Πανεπιστήμιο του Ιλινόι, η δημιουργικότητά μας απελευθερώνεται όταν τα επίπεδα του αλκοόλ στον οργανισμό αγγίζουν κατά προσέγγιση το 0.075%. Η μπύρα Problem Solver σχεδιάστηκε ώστε να φτάνουμε ακριβώς αυτό το ποσοστό. 
