Ένα βήμα πιο κοντά στην ανάπτυξη μιας αιματολογικής εξέτασης για τη νόσο Αλτσχάιμερ βρίσκονται Αμερικανοί ερευνητές, σύμφωνα με στοιχεία που παρουσίασαν στο ετήσιο συνέδριο της Αμερικανικής Οστεοπαθητικής Εταιρείας, στο Ορλάντο.

Όπως εξήγησε ο Δρ Ρομπερτ Νατζελ, επικεφαλής ειδικών της Σχολής Οστεοπαθητικής Ιατρικής του Πανεπιστημίου «Rowan» στο Στατφορντ, «μια τέτοια εξέταση θα δώσει τη δυνατότητα τους γιατρούς να εντοπίζουν ασθενείς στο πρωιμότερο στάδιο και έτσι να υπάρχει η δυνατότητα αποτελεσματικής παρέμβασης, μέσω αλλαγών στον τρόπο ζωής και εν τέλει την επιβράδυνση της εξέλιξης της νόσου».

Η<strong> πρώιμη διάγνωση της νόσου Αλτσχάιμερ είναι πρώτη προτεραιότητα των επιστημόνων</strong>, καθώς έχει διαπιστωθεί ότι πολλές από τις ίδιες παθήσεις που οδηγούν σε αγγειακή νόσο είναι επίσης σημαντικοί παράγοντες κινδύνου για εκδήλωσης της συχνότερης μορφής άνοιας.

Οι ερευνητές επικεντρώθηκαν στην χρήση αυτό-αντισωμάτων στο αίμα, ως βιοδείκτες για την παρουσία και τη σταδιοποίηση της νόσου Αλτσχάιμερ. Τα αυτό-αντισώματα είναι πρωτεΐνες του ανοσοποιητικού που λανθασμένα επιτίθενται στα κύτταρα του σώματος.

Το αιματολογικό τεστ μπορεί εκτός από τη νόσο Αλτσχάιμερ να συμβάλλει και στη διάγνωση άλλων παθήσεων, όπως η νόσος Πάρκινσον, η πολλαπλή σκλήρυνση και ο καρκίνος του μαστού.