Στο πλαίσιο της μηνιαίας καταγραφής της εξέλιξης της Παραγωγής ασφαλίστρων, η Ένωση Ασφαλιστικών Εταιριών Ελλάδος <strong>(ΕΑΕΕ)</strong> εκπόνησε <strong>μελέτη</strong> για την <strong>Παραγωγή Ασφαλίστρων</strong> <strong>α΄ τριμήνου (Ιανουαρίου – Μαρτίου) 2015</strong>. Στην <strong>έρευνα</strong> συμμετείχαν 57 ασφαλιστικές επιχειρήσεις- μέλη της <strong>ΕΑΕΕ</strong> οι οποίες αντιπροσωπεύουν το 95,8% της συνολικής <strong>παραγωγής ασφαλίστρων</strong> (με βάση πλήρη στοιχεία της αγοράς έτους 2014).

Από τη σύγκριση των δηλώσεων <strong>παραγωγής ασφαλίστρων</strong> των ανωτέρω εταιριών για το <strong>α΄ τρίμηνο του 2015</strong> με τις αντίστοιχες του 2014 προκύπτει ότι η συνολική <strong>παραγωγή ασφαλίστρων</strong> παρουσίασε αύξηση 0,7%, η οποία αναλύεται ως εξής :
<ul>
	<li>Αύξηση 17,5% στις <strong>Ασφαλίσεις Ζωής</strong>, η οποία οφείλεται κυρίως στα προϊόντα Ζωής συνδεδεμένα με επενδύσεις (unit linked).</li>
	<li>Μείωση 11,8% στις <strong>Ασφαλίσεις κατά Ζημιών</strong> που οφείλεται κυρίως στον Κλάδο Ασφάλισης Αυτοκινήτων. Ειδικότερα, η Ασφάλιση Αστικής Ευθύνης Οχημάτων κατέγραψε μείωση -20,2%.</li>
</ul>
Ο κ. <strong>Α. Σαρρηγεωργίου</strong>, Πρόεδρος της <strong>ΕΑΕΕ</strong> σχολιάζοντας τα αποτελέσματα της <strong>μελέτης</strong> ανέφερε: «Από την <strong>έρευνα</strong> της <strong>ΕΑΕΕ</strong> για την <strong>παραγωγή ασφαλίστρων α’ τριμήνου 2015</strong> το συμπέρασμα που προκύπτει είναι μικτό. Αρχικά, ο Μάρτιος του 2015 είναι ο πρώτος μήνας που καταγράφεται αύξηση στη συνολική<strong> παραγωγή ασφαλίστρων</strong> σε μηνιαία βάση, μετά τον Οκτώβριο του 2014, γεγονός που κρίνεται θετικά. Θετική είναι και η εξέλιξη των <strong>Ασφαλίσεων Ζωής</strong>, γεγονός που οφείλεται κυρίως στον Κλάδο Ζωής ΙΙΙ, ασφαλιστικών προϊόντων συνδεδεμένων με επενδύσεις. Η παραγωγή, όμως, στις <strong>Ασφαλίσεις κατά Ζημιών</strong>, που είναι άρρηκτα συνδεδεμένες με την πορεία της οικονομικής δραστηριότητας, παραμένει σε αρνητική πορεία, με τη μείωση να οφείλεται κυρίως στον Κλάδο Αυτοκινήτων.