<div id="copy" class="mt20 clearfix">

Συνεχίζονται αργά αλλά σταθερά οι διορισμοί των <strong>Διοικητών των Νοσοκομείων </strong>που ακολουθούν τη διαδικασία της Αξιολόγησης μέσω της αρμόδιας Επιτροπής.

Μετά από αρκετές ημέρες διορίσθηκαν οι πρώτοι 9 διοικητές σε νησιά αλλά και στις περιοχές όπου έχει φουντώσει το προσφυγικό πρόβλημα.

Σύμφωνα με τον πρόεδρο της <strong>Επιτροπής Αξιολόγησης Διοικητών των Νοσοκομείων</strong> <strong>Πέτρο Γιαννουλάτο</strong>, περί τα μέσα Μαΐου θα έχει ολοκληρωθεί ο διορισμός των διοικητών των μεγάλων Νοσοκομείων της Αθήνας, της Θεσσαλονίκης, του Πειραιά καθώς και των Πανεπιστημιακών Νοσοκομείων.

Στο μεταξύ η δημιουργία ενός νέου θεσμού, αυτού των Βοηθών Διοικητών βρίσκεται προ των πυλών. Σύμφωνα με πληροφορίες, οι βοηθοί Διοικητές θα είναι περίπου <strong>30 ετών</strong>, θα είναι νέα παιδιά με πλούσια βιογραφικά τα οποία όμως σήμερα δε διαθέτουν εμπειρία.

Η ανάγκη ξεκίνησε, κατά τον<strong> κ. Γιαννουλάτο,</strong> από το γεγονός ότι ανάμεσα στα βιογραφικά που εξετάσθηκαν για τα νοσοκομεία, ήταν και νέων ανθρώπων με πολλά <strong>πτυχία και μεταπτυχιακά,</strong> τόσο στην Ελλάδα όσο και στο εξωτερικό, αλλά χωρίς να διαθέτουν ούτε μία ημέρα <strong>εμπειρία στη διοίκηση.</strong>

Οι <strong>«βοηθοί Διοικητών Νοσοκομείων»</strong> θα προσλαμβάνονται για συγκεκριμένο <strong>χρονικό διάστημα</strong>, περίπου έναν χρόνο, με <strong>Δελτίο Παροχής Υπηρεσιών</strong> και με μικρό μισθό, ενώ θα έχουν τη δυνατότητα εκτός από το να συμβάλλουν στην αντιμετώπιση των δύσκολων προβλημάτων στο ΕΣΥ, να αποκτήσουν <strong>γνώσεις </strong>στο σύστημα.

Η εφαρμογή του νέου θεσμού θα ξεκινήσει μετά την ολοκλήρωση του διορισμού όλων των <strong>Διοικητών των Νοσοκομείων.</strong>

&nbsp;

&nbsp;

</div>
<div class="mb10">
<h4><strong>Πηγή: <a style="line-height: 1.5;" href="http://www.healthreport.gr/%CE%AD%CF%81%CF%87%CE%BF%CE%BD%CF%84%CE%B1%CE%B9-%CE%BA%CE%B1%CE%B9-%CE%BF%CE%B9-%CE%B2%CE%BF%CE%B7%CE%B8%CE%BF%CE%AF-%CE%B4%CE%B9%CE%BF%CE%B9%CE%BA%CE%B7%CF%84%CF%8E%CE%BD-%CE%BD%CE%BF%CF%83%CE%BF/" target="_blank">HealthReport.gr​</a></strong></h4>
</div>