Με τον Πρόεδρο του ΕΤΑΑ κ. Στέλιο Πλιάκη και τον β’ Αντιπρόεδρο και Πρόεδρο της Διοικούσας Επιτροπής Υγειονομικών κ. Στάθη Τσούκαλο, θα συναντηθεί το μεσημέρι της Τρίτης, 13 Οκτωβρίου 2015, ο Πρόεδρος του Πανελληνίου Ιατρικού Συλλόγου κ. Μιχαήλ Βλασταράκος.

Στη συνάντηση θα συμμετάσχουν επίσης ο Πρόεδρος του Πανελληνίου Φαρμακευτικού Συλλόγου κ. Κωνσταντίνος Λουράντος, ο Πρόεδρος της Ελληνικής Οδοντιατρικής Ομοσπονδίας κ. Αθανάσιος Κατσίκης και η Πρόεδρος του Πανελληνίου Κτηνιατρικού Συλλόγου κυρία Αθηνά Τραχήλη.

Οι εκπρόσωποι των υγειονομικών φορέων θα συζητήσουν με τη διοίκηση του ΕΤΑΑ – ΤΣΑΥ θέματα αναφορικά με τη βιωσιμότητά του, τη βελτίωση των παρεχόμενων υπηρεσιών προς τους ασφαλισμένους και την προοπτική του ως ανεξάρτητο Ταμείο.