<p>Παγκόσμια ελπίδα σκορπά η είδηση που αναφέρει ότι ο Αμερικανός γιατρός Κεντ Μπράντλι, ο οποίος είχε μολυνθεί από τον Ebola όταν φρόντιζε ασθενείς στη Λιβερία, έλαβε σήμερα εξιτήριο από νοσοκομείο των ΗΠΑ.</p>
<p>Ο γιατρός είχε μεταφερθεί αεροπορικώς στις ΗΠΑ από τη Λιβερία όταν νόσησε από τον ιό, σε πολύ σοβαρή κατάσταση, και του χορηγήθηκε θεραπεία με ένα πειραματικό φάρμακο, το ZMapp, σύμφωνα με όσα ανακοίνωσε η χριστιανική οργάνωση αρωγής για την οποία εργάζεται.</p>
<p>Σύμφωνα με όσα μεταδίδει το CNN, ο Μπράντλι έπρεπε να είναι αρνητικός στον Ebola επί δύο ημέρες πριν πάρει εξιτήριο.</p>
<p>Η παραπάνω είδηση σκορπά παγκόσμια ελπίδα για πιθανό τρόπο αντιμετώπισης της θανατηφόρας επιδημίας, μιας και το φάρμακο που χρησιμοποίησαν για τη θεραπεία του έχει μέχρι στιγμής χρησιμοποιηθεί σε πολύ λίγους ασθενείς.</p>


 Πηγή : <a href="http://www.e-reportaz.gr/%ce%b7%cf%80%ce%b1-%ce%b5%ce%be%ce%b9%cf%84%ce%ae%cf%81%ce%b9%ce%bf-%ce%b3%ce%b9%ce%b1-%ce%b3%ce%b9%ce%b1%cf%84%cf%81%cf%8c-%cf%80%ce%bf%cf%85-%ce%b5%ce%af%cf%87%ce%b5-%ce%bd%ce%bf%cf%83%ce%ae%cf%83/">e-reportaz.gr</a>