Ποιά η αναγκαιότητα της γνώσης των υπερήχων από ένα χειρουργό των αγγείων? Στην καθημερινή κλινική δραστηριότητα ο ειδικός γιατρός αντιμετωπίζει παθήσεις για τις οποίες πρέπει να πάρει αποφάσεις για την αντιμετώπιση και θεραπεία τους. Η εξοικείωση με τους διαγνωστικούς υπερήχους των αγγείων (Duplex scan ή Triplex scan) παρέχει τα ακόλουθα πλεονεκτήματα:<span id="more-92135"></span>
<ul>
	<li>τεκμηριωμένη διάγνωση της παθολογίας των αγγείων,</li>
	<li>παρακολούθηση της πορείας μιας νόσου σε σχέση με το χρόνο (σύγκριση της παρούσας εξέτασης με προγενέστερες)</li>
	<li>προεγχειρητικός σχεδιασμός για την αντιμετώπιση μιας νόσου (η τακτική που θα ακολουθηθεί για τη θεραπεία)</li>
	<li>άμεση εποπτεία κατά τη διενέργεια μιας θεραπευτικής πράξης (σκληροθεραπεία φλεβών κατευθυνόμενη με υπερήχους, ενδαγγειακές χειρουργικές μέθοδοι θεραπείας της φλεβικής ανεπάρκειας)</li>
	<li>έλεγχος του αποτελέσματος μιας θεραπείας (συντηρητικής ή επεμβατικής) σε τακτικά χρονικά διαστήματα</li>
</ul>
<img class="alignnone  wp-image-878" src="https://aggeio.files.wordpress.com/2013/06/kefala08.jpg?w=700" alt="KEFALA08" width="514" height="385" />

Triplex scan σε ασθενή 47 ετών με φλεβική ανεπάρκεια ΑΡ σκέλους: Σοβαρού βαθμού παλινδρόμηση του αίματος μέσα στο υπό μελέτη αγγείο, ενδεικτική της βλάβης των βαλβίδων των φλεβών.

<img class="alignnone  wp-image-879" src="https://aggeio.files.wordpress.com/2013/06/makaroynhs07.jpg?w=700" alt="MAKAROYNHS07" width="515" height="386" />

Άλλη ασθενής: μεγάλη διάταση της Μείζονος Σαφηνούς φλέβας στη μεσότητα του μηρού με πρόσφατη θρόμβωση του αγγείου (Duplex scan, B-Mode). Οι πληροφορίες που αντλεί ο χειρουργός από την παραπάνω εξέταση είναι πολύτιμες για την επιλογή της μεθόδου θεραπείας.

<img class="alignnone  wp-image-880" src="https://aggeio.files.wordpress.com/2013/06/kyriazh.jpg?w=700" alt="KYRIAZH" width="515" height="386" />

Η απεικονιστική ευκρίνεια των υπερήχων (Duplex scan, B-mode): ορατή βαλβίδα της Μείζονος Σαφηνούς φλέβας στο μηρό .

<img class="alignnone  wp-image-881" src="https://aggeio.files.wordpress.com/2013/06/dakoyrhs04a.jpg?w=700" alt="DAKOYRHS04a" width="515" height="386" />

Η συμβολή των υπερήχων στη θεραπεία των φλεβικών κιρσών: Duplex scan, B-Mode. Η κατευθυνόμενη με υπερήχους σκληροθεραπεία δι’αφρού. Στο άνω δεξιό μέρος της εικόνας φαίνεται η βελόνη μέσα στη φλέβα. Θα ακολουθήσει η έγχυση του σκληρυντικού αφρού.

<img class="alignnone  wp-image-882" src="https://aggeio.files.wordpress.com/2013/06/dakoyrhs06a.jpg?w=700" alt="DAKOYRHS06a" width="515" height="386" />

Duplex scan, B-Mode: η υπερηχογραφική εικόνα αμέσως μετά την σκληροθεραπεία. Ο σκληρυντικός αφρός απλώνεται μέσα στο φλεβικό δίκτυο (κόκκινος κύκλος).

<img class="alignnone  wp-image-883" src="https://aggeio.files.wordpress.com/2013/06/rekkasa.jpg?w=700" alt="REKKASa" width="515" height="386" />

Η απεικόνιση του διχασμού της κοινής μηριαίας αρτηρίας (Triplex scan): αθηρωματικές αλλοιώσεις του αρτηριακού τοιχώματος με αντίστοιχες μεταβολές της αρτηριακής ροής.

<img class="alignnone  wp-image-884" src="https://aggeio.files.wordpress.com/2013/06/blaxos08a.jpg?w=700" alt="BLAXOS08a" width="515" height="386" />

Η απεικόνιση της ιγνυακής αρτηρίας σε ασθενή 42 ετών, με σακχαρώδη διαβήτη τύπου Ι και χρόνια νεφρική ανεπάρκεια (Triplex scan). Σοβαρού βαθμού αθηρωματικές αλλοιώσεις του αγγείου με χαρακτηριστικού τύπου αποφρακτική ροή.

<img class="alignnone  wp-image-885" src="https://aggeio.files.wordpress.com/2013/06/basilopoylos-andreas.jpg?w=700" alt="BASILOPOYLOS ANDREAS" width="514" height="419" />

Η υπερηχογραφική εικόνα (Duplex scan, B-Mode) της αρτηριο-φλεβικής επικοινωνίας ΑΡ άνω άκρου σε ασθενή 76 ετών που πρόκειται να ενταχθεί σε πρόγραμμα αιμοκάθαρσης. Οι υπερηχογραφικές μετρήσεις είναι πολύ σημαντικές για την παρακολούθηση της «ωρίμανσης» της «φίστουλας».