Ληστής μπήκε στο σπίτι ενός ζευγαριού στο Πόρτλαντ των ΗΠΑ και αφού έκλεψε αντικείμενα αξίας, γδύθηκε και τρύπωσε στο κρεβάτι του ζευγαριού.

Στη συνέχεια φίλησε τον άνδρα, ο οποίος ξύπνησε και είδε τον γυμνό ληστή να τον απειλεί με μαχαίρι. Τότε το θύμα έσπρωξε τον ληστή, πήρε ένα όπλο που είχε στο σπίτι και του ζήτησε να σταματήσει.

«Ο ύποπτος φόρεσε το παντελόνι του και έτρεξε έξω από το σπίτι, ενώ τον κυνηγούσε το θύμα που πυροβόλησε τρεις φορές κοντά στον ύποπτο για να τον σταματήσει» είπε ο αστυνομικός Πιτ Σίμπσον.

Ο 32χρονος ληστής Ντιν Ντεφόιντις συνελήφθη λίγο αργότερα σε εγκαταλελειμμένο κτίριο.