<p id="yui_3_16_0_1_1449496633270_88517"><strong id="yui_3_16_0_1_1449496633270_88516">Την  προσοχή των γονιών για τις λοιμώξεις του Χειμώνα οι οποίες μπορεί να αποδειχτούν επικίνδυνες για την υγεία αλλά ακόμη και για την ζωή των παιδιώνεφιστούν οι Ωτορινολαρυγγολόγοι! </strong></p>
<p id="yui_3_16_0_1_1449496633270_88523"><strong id="yui_3_16_0_1_1449496633270_88522">«Οι συχνές αλλαγές του καιρού και οι μεταπτώσεις της θερμοκρασίας ευνοούν, κατά την διάρκεια του Χειμώνα, την ανάπτυξη λοιμώξεων του αναπνευστικού (στόματος, λάρυγγα, πνευμόνων) οι οποίες ΔΕΝ είναι πάντοτε αθώες»</strong>αναφέρει     ο διαπρεπής Χειρουργός Ωτορινολαρυγγολόγος<strong>  Μηνάς Ν. Αρτόπουλος</strong>, υπεύθυνος του Τμήματος Χειρουργικής Τραχήλου-Θυρεοειδούς της ΩΡΛ κλινικής του «ΜΗΤΕΡΑ» και προσθέτει.</p>
<p id="yui_3_16_0_1_1449496633270_88525"><img id="yui_3_16_0_1_1449496633270_88524" src="http://i2.cmail19.com/ei/d/4E/00C/5C2/185525/csimport/3_1.jpg" alt="" /></p>
<strong>«Οι γονείς θα πρέπει να γνωρίζουν ότι η διάρκεια των ιώσεων  δεν ξεπερνά συνήθως τις πέντε ημέρες. Αν η ίωση επιμείνει τότε είναι σίγουρο ότι θα προκαλέσει επιλοίμωξη στο παιδί και πιθανώς κάποιο απόστημα, μια ταχύτατα εξελισσόμενη κατάσταση με δυνητικά επικίνδυνες επιπλοκές».</strong>

Στην περίπτωση αυτή, σύμφωνα με τους Ωτορινολαρυγγολόγους, το παιδί θα πρέπει να εξεταστεί άμεσα από γιατρό χωρίς να χαθεί πολύτιμος χρόνος .Κι αυτό γιατί είναι  αναγκαία η έγκαιρη διάγνωση, η ενδοφλέβια αντιβιοτική αγωγή και η σωστή χειρουργική αντιμετώπιση για το απόστημα που ενδεχομένως έχει δημιουργηθεί.

<strong><u>ΑΠΟΣΤΗΜΑΤΑ   ΦΑΡΥΓΓΑ</u></strong>

Τα αποστήματα μπορεί να δημιουργηθούν από :
<ul id="yui_3_16_0_1_1449496633270_88530">
	<li id="yui_3_16_0_1_1449496633270_88529"><strong id="yui_3_16_0_1_1449496633270_88528">Φλεγμονή των αμυγδαλών και των αδενοειδών εκβλαστήσεων (κρεατάκια) . Το 70% των αποστημάτων οφείλεται σε αυτή την αιτία.</strong></li>
	<li><strong>Οδοντικές λοιμώξεις </strong></li>
	<li><strong>Μόλυνση ή απόφραξη των σιελογόνων αδένων</strong></li>
	<li><strong>Ξένα σώματα</strong></li>
</ul>
<strong><u>ΣΥΜΠΤΩΜΑΤΑ    ΑΠΟΣΤΗΜΑΤΟΣ </u></strong>

Οι γονείς μπορούν να αντιληφθούν την δημιουργία του αποστήματος από τα παρακάτω συμπτώματα που θα εμφανίσει το παιδί, αλλά και την κλινική του εικόνα. Τα κύρια συμπτώματα είναι:
<ul>
	<li><strong>Διόγκωση στον τράχηλο (το  85% των περιπτώσεων)</strong></li>
	<li><strong>Άλγος στον τράχηλο ( το 78%       «           «              )</strong></li>
	<li><strong>Πυρετός ( το  69%                          «            «             )</strong></li>
	<li><strong>Δυσφαγία ( το  41%                        «            «            )</strong></li>
	<li><strong>Δυσκαταποσία  ( το 30%                «             «            )</strong></li>
	<li><strong>Αναπνευστική δυσχέρεια   (το  5%  «          «            ).</strong></li>
</ul>
Η κλινική εικόνα που εμφανίζουν τα παιδιά μετά από μακρά ίωση και την δημιουργία αποστήματος στο φάρυγγα είναι:
<ul>
	<li><strong>Λεμφαδενοπάθεια </strong></li>
	<li><strong>Μειωμένη κινητικότητα στον τράχηλο </strong></li>
	<li><strong>Ραιβόκρανο (το κεφάλι γέρνει στο πλάι)</strong></li>
	<li><strong>Αμυγδαλίτιδα </strong></li>
	<li><strong>Μετατόπιση της αμυγδαλής </strong></li>
	<li><strong>Τρισμός  (δεν ανοίγει καλά το στόμα)</strong></li>
	<li><strong>Σιελόρροια </strong></li>
	<li><strong>Ακροαστικά ευρήματα </strong></li>
	<li><strong>Συριγμός </strong></li>
	<li><strong>Δύσπνοια</strong></li>
</ul>
<p id="yui_3_16_0_1_1449496633270_88532">Ο γιατρός αφού εξετάσει την κλινική εικόνα του παιδιού θα πρέπει να το υποβάλλει σε  μια σειρά εξετάσεων προκειμένου να διαπιστωθεί το μέγεθος και η θέση του αποστήματος. Τα αποτελέσματα των εξετάσεων είναι εκείνα που θα βοηθήσουν τον γιατρό στην επιλογή του τρόπου αντιμετώπισης και θεραπείας.</p>
Οι βασικές εξετάσεις στις οποίες πρέπει να υποβληθεί το παιδί είναι:
<ul>
	<li><strong>Γενική αίματος</strong></li>
	<li><strong>Δείκτες φλεγμονής</strong></li>
	<li><strong>Υπερηχογράφημα τραχήλου</strong></li>
	<li><strong>Αξονική τομογραφία τραχήλου</strong></li>
	<li><strong>Μαγνητική τομογραφία τραχήλου</strong></li>
</ul>
<strong>«Από τα αποστήματα του τραχήλου, αυτά του φάρυγγα είναι πολύ συχνότερα στα παιδιά από ότι στους ενήλικες»</strong>εξηγεί ο <strong>κ. Αρτόπουλος</strong> και συνεχίζει <strong>« συνήθως η κλινική διάγνωση  τους  είναι δυσχερής, αλλά η παρουσία πυρετού  με τρισμό, δυσκαμψία στον  αυχένα ή ραιβοκράνου βοηθούν στη διάγνωση του αποστήματος. Οι γονείς θα πρέπει να είναι υποψιασμένοι και να απευθυνθούν άμεσα στον ιατρό τους».</strong>
<p id="yui_3_16_0_1_1449496633270_88536"> <strong id="yui_3_16_0_1_1449496633270_88535"><u id="yui_3_16_0_1_1449496633270_88534">Η αντιμετώπιση  είναι πάντοτε χειρουργική. </u></strong></p>
&nbsp;
<p id="yui_3_16_0_1_1449496633270_88547">Η χειρουργική μέθοδος εξαρτάται πάντα από τη θέση του αποστήματος και από την εμπειρία του χειρουργού. Στόχος είναι η λιγότερο επεμβατική τεχνική που επιτυγχάνεται με σύγχρονα μηχανήματα, όπως οι <strong>ραδιοσυχνότητες</strong> και το <strong id="yui_3_16_0_1_1449496633270_88548">Laser</strong>.</p>