Σε διαδικασία ολικής ανάρρωσης είναι πλέον ένα μικρό παιδί από την Αυστραλία μετά από ένα τρομακτικό ατύχημα που παραλίγο να κοστίσει τη ζωή του.

Ο 16 μηνών Jackson Taylor ήταν στο αυτοκίνητο με τη μητέρα του και την 9χρονη αδελφή του, όταν συγκρούστηκε με άλλο όχημα που οδηγούσε ένας 18χρονος με ταχύτητα περίπου 110χλμ/ώρα. Η σφοδρή σύγκρουση προκάλεσε στο παιδί εσωτερικό αποκεφαλισμό, με το κεφάλι του να αποκολλάται από τον λαιμό του, όπως αναφέρει η εφημερίδα Sun.

Ο μικρός μεταφέρθηκε αεροπορικώς από την περιοχή του ατυχήματος σε νοσοκομείο στο Brisbane, στην ανατολική ακτή της Αυστραλίας, όπου υποβλήθηκε σε χειρουργική επέμβαση διάρκειας 6 ωρών.

Οι χειρουργοί, με επικεφαλής τον Δρ Geoff Askin, γνωστό και ως «νονό» της χειρουργικής σπονδυλικής στήλης στην Αυστραλία, έσπευσαν να κάνουν στην κυριολεξία ό,τι  περνούσε από το χέρι τους για να σώσουν τη ζωή του μικρού παιδιού.

Κατά τη διάρκεια της επέμβασης, οι γιατροί προσάρμοσαν ένα ειδικό στήριγμα στο κεφάλι του παιδιού για να είναι το κρανίο του εντελώς ακίνητο, ενώ στη συνέχεια επανατοποθέτησαν τους σπονδύλους του στη σωστή θέση, χρησιμοποιώντας ένα μικρό κομμάτι σύρμα. Τέλος, πήραν ένα κομμάτι από το πλευρό του παιδιού για να ενώσουν τους δύο σπονδύλους.
<div class="article-text"></div>