Ο αριθμός των καπνιστών στις ΗΠΑ βρίσκεται στο χαμηλότερο επίπεδο εδώ και δεκαετίες καθώς έχει πέσει στο 15%, ανακοίνωσαν σήμερα οι αρχές δημόσιας υγείας. Το ποσοστό των καπνιστών ανάμεσα στους ενήλικους Αμερικανούς «μειώθηκε από 24,7% που ήταν το 1997 σε 15,2% τον Ιανουάριο-Μάρτιο του 2015», αναφέρει η έκθεση του Εθνικού Κέντρου Στατιστικών Υγείας (NCHS).

Το κάπνισμα εξακολουθεί να είναι συχνότερο μεταξύ των ανδρών (17,4%) σε σχέση με τις γυναίκες (13%), διαπιστώνει η έκθεση. Επίσης είναι συχνότερο μεταξύ των Αφροαμερικανών (18,1%), ακολουθούν οι λευκοί αμερικανοί (17,1%) και οι Λατινοαμερικανοί (10,4%).

&nbsp;