Η ΑΝΑΣΑ διοργανώνει ενημερωτικές ημερίδες στις 12 Οκτωβρίου στη Θεσσαλονίκη και στις 16 Οκτωβρίου στην Αθήνα για τη συμβουλευτική υποστήριξη των Σχολικών Συμβούλων και των Εκπαιδευτικών της Α’ &amp; Β’ Εκπαίδευσης στα θέματα των Διαταραχών Πρόσληψης Τροφής.

Οι συμμετέχοντες θα ενημερωθούν για τις Διαταραχές Πρόσληψης Τροφής (ΔΠΤ) και για την ανάπτυξη δράσεων ενημέρωσης και αφύπνισης συμμετοχικού χαρακτήρα με τους μαθητές τους. Ειδικότερα, οι Σχολικοί Σύμβουλοι/Εκπαιδευτικοί θα επιμορφωθούν στο ειδικό εκπαιδευτικό υλικό (Εγχειρίδιο και Παράρτημα Δραστηριοτήτων μέσα στην τάξη) που έχει παραχθεί στο πλαίσιο του έργου.

Με το Εγχειρίδιο οι Σχολικοί Σύμβουλοι/Εκπαιδευτικοί:
<ul>
	<li>Λαμβάνουν ενημέρωση γύρω από τις ΔΠΤ (παράγοντες κινδύνου και παράγοντες προστασίας γύρω από την εμφάνιση των ΔΠΤ, συμπτώματα και θεραπευτική αντιμετώπιση των ΔΠΤ)</li>
	<li>Αποκτούν πρόσβαση στη βασική ενημέρωση για τους μαθητές με ΔΠΤ</li>
	<li>Είναι σε θέση να εντοπίσουν τα πρώτα προειδοποιητικά σημεία μιας ΔΠΤ</li>
	<li>Αναπτύσσουν στρατηγικές υποστήριξης των μαθητών με ΔΠΤ και των οικογενειών τους</li>
</ul>
Το Παράρτημα Δραστηριοτήτων περιλαμβάνει δραστηριότητες που οι Εκπαιδευτικοί μπορούν να εφαρμόσουν μέσα στην τάξη, όπως:
<ul>
	<li>Quiz</li>
	<li>Ασκήσεις</li>
	<li>Διαγωνισμό αφίσας, video, ζωγραφικής, φωτογραφίας, κλπ.</li>
	<li>Ψυχοεκπαίδευση γύρω από το ρόλο που παίζουν τα Μέσα Μαζικής Ενημέρωσης στην προώθηση και εσωτερίκευση του λεπτού σώματος ως το ιδανικό σώμα.</li>
</ul>
Οι ημερίδες πραγματοποιούνται στο πλαίσιο του συγχρηματοδοτούμενου έργου «Υλοποίηση Δράσεων Ευαισθητοποίησης και Ενημέρωσης του Πληθυσμού και Διεξαγωγή Πανελλαδικής Μελέτης-Έρευνας για τις Διαταραχές Πρόσληψης Τροφής».

Πληροφορίες διεξαγωγής ημερίδων
<ul>
	<li>Θεσσαλονίκη: Δευτέρα 12 Οκτωβρίου 2015, 17:00 με 20:30, Ξενοδοχείο Holiday Inn, Μοναστηρίου 8</li>
	<li>Αθήνα: Παρασκευή 16 Οκτωβρίου 2015, 17:20 με 20:30, Ξενοδοχείο Titania, Πανεπιστημίου 52</li>
</ul>