<p>Στοχευμένοι αστυνομικοί έλεγχοι πραγματοποιήθηκαν στους τέσσερις Νομούς της Περιφέρειας Θεσσαλίας, στο πλαίσιο του γενικού επιχειρησιακού σχεδιασμού της Περιφερειακής Αστυνομικής Διεύθυνσης Θεσσαλίας για την αντιμετώπιση της εγκληματικότητας.Συγκεκριμένα, στις συντονισμένες αστυνομικές δράσεις που πραγματοποιήθηκαν χθες από νωρίς το απόγευμα έως αργά το βράδυ, συμμετείχε ικανός αριθμός αστυνομικών από Υπηρεσίες της Τάξης και της Τροχαίας της Περιφερειακής Αστυνομικής Διεύθυνσης Θεσσαλίας, καθώς και αστυνομικοί του Κλάδου Αλλοδαπών και Προστασίας Συνόρων.</p>
<p>Αντικείμενο των δράσεων ήταν η διενέργεια ελέγχων σε καταστήματα υγειονομικού ενδιαφέροντος και η εφαρμογή της ισχύουσας νομοθεσίας, η δίωξη άλλων μορφών παραβατικότητας, ο εξονυχιστικός έλεγχος ατόμων, η προσαγωγή υπόπτων και η σύλληψη δραστών εγκληματικών πράξεων.</p>
<p>Κατά τη διάρκεια αυτής της επιχείρησης προέκυψαν τα ακόλουθα αποτελέσματα:</p>
<p>Ελέγχθηκαν:</p>
<p>- (211) καταστήματα υγειονομικού ενδιαφέροντος.</p>
<p>- (765) άτομα, εκ των οποίων (614) ημεδαποί και (151) αλλοδαποί και</p>
<p>- (470) οχήματα.</p>
<p>Προσήχθησαν:</p>
<p>- (67) άτομα και συγκεκριμένα (45) ημεδαποί και (22) αλλοδαποί.</p>
<p>Συνελήφθησαν δεκαοκτώ (18) άτομα και συγκεκριμένα:</p>
<p>- Έντεκα (11) ημεδαποί για στέρηση άδειας λειτουργίας καταστήματος.</p>
<p>- Μία (1) ημεδαπή για υγειονομική διάταξη (ανάπτυξη τραπεζοκαθισμάτων).</p>
<p>- Ένας (1) ημεδαπός για στέρηση άδειας ικανότητας οδήγησης.</p>
<p>- Ένας (1) ημεδαπός σε βάρος του οποίου εκκρεμούσε καταδικαστική απόφαση για μη καταβολή εργατικών εισφορών.</p>
<p>- Τέσσερις (4) αλλοδαποί, από τους οποίους τρεις (3) υπήκοοι Αλβανίας και ένας (1) υπήκοος Γεωργίας, για παράνομη είσοδο και παραμονή στην Ελληνική Επικράτεια.</p>
<p>Βεβαιώθηκαν διακόσιες ενενήντα τρεις (293) παραβάσεις και συγκεκριμένα:</p>
<p>- (95) παραβάσεις σε καταστήματα υγειονομικού ενδιαφέροντος, ήτοι:</p>
<p>14 για στέρηση άδειας λειτουργίας καταστήματος,</p>
<p>31 για στέρηση άδειας μουσικών οργάνων,</p>
<p>7 για ηχορύπανση,</p>
<p>9 για στέρηση βιβλιαρίου υγείας,</p>
<p>1 για στέρηση αδείας εργασίας,</p>
<p>1 για τροποποίηση αδείας λειτουργίας καταστήματος και</p>
<p>32 λοιπές παραβάσεις.</p>
<p>- (196) παραβάσεις του Κώδικα Οδικής Κυκλοφορίας, ήτοι:</p>
<p>4 για μέθη,</p>
<p>48 για υπέρβαση ορίου ταχύτητας,</p>
<p>3 για χρήση κινητού τηλεφώνου,</p>
<p>11 για μη χρήση προστατευτικού κράνους,</p>
<p>7 για μη χρήση ζώνης ασφαλείας,</p>
<p>2 για στέρηση άδειας οδήγησης,</p>
<p>5 για στέρηση ασφαλιστηρίου συμβολαίου,</p>
<p>6 για ΚΤΕΟ,</p>
<p>110 λοιπές παραβάσεις.</p>
<p>Σημειώνεται ότι ο στόχος των αστυνομικών αυτών δράσεων είναι η διενέργεια ελέγχων σε καταστήματα υγειονομικού ενδιαφέροντος και η εφαρμογή της ισχύουσας νομοθεσίας στην Περιφέρεια της Θεσσαλίας.</p>
<p>Παρόμοιες αστυνομικές δράσεις θα συνεχιστούν με αμείωτο ενδιαφέρον.</p>
<p><a href="http://www.onlarissa.gr/" target="_blank">Πηγή</a></p>