Στο πλαίσιο της προσπάθειας για μέγιστη ενημέρωση των ασθενών και των επιστημόνων αναφορικά με τα τελευταία δεδομένα που αφορούν στη διάγνωση και τη θεραπεία σπάνιων νοσημάτων, η Πανελλήνια Ένωση Σπανίων Παθήσεων (ΠΕΣΠΑ) διοργανώνει το 7ο Ετήσιο Συνέδριο της στην Κρήτη, με θέμα «Οι Σπάνιες Παθήσεις στην Κρήτη», την Παρασκευή 10 και το Σάββατο 11 Οκτωβρίου 2014.

Το συνέδριο θα διεξαχθεί στην Ιατρική Σχολή του Πανεπιστημίου Κρήτης, όπου έχουν προσκληθεί και θα μιλήσουν διακεκριμένοι επιστήμονες, καθώς και ασθενείς με σπάνια νοσήματα που θα μοιραστούν τις προσωπικές τους εμπειρίες με το κοινό. 

Η είσοδος για το κοινό είναι δωρεάν, ενώ οι γιατροί θα λάβουν βεβαιώσεις συμμετοχής καθώς και 7 Μόρια Συνεχιζόμενης Ιατρικής Εκπαίδευσης,(CMECredits).

Σημειώνεται πως το Συνέδριο θα διεξαχθεί υπό την αιγίδα του Υπουργείου Υγείας, της Ιατρικής Εταιρίας Αθηνών και της Ιατρικής Σχολής Πανεπιστημίου Κρήτης. 

Για περισσότερες πληροφορίες επικοινωνήστε στα: 210-7660989 & 6974003282, ή μέσω email: gr-pespa@otenet.gr. Website: www.pespa.gr
