<p>Ο απολογισμός των νεκρών της επιδημίας του ιού Έμπολα έχει αυξηθεί στους 6.388 -επί συνόλου 17.942 κρουσμάτων- έως την 7η Νοεμβρίου, με την επιδημία να τροφοδοτείται κυρίως από τις νέες εστίες στη Σιέρα Λεόνε, ανακοίνωσε σήμερα ο Παγκόσμιος Οργανισμός Υγείας.</p>
<p>Η Σιέρα Λεόνε κατέγραψε 397 νέα επιβεβαιωμένα κρούσματα την εβδομάδα έως την 7η Δεκεμβρίου, έναν αριθμό τριπλάσιο του συνδυασμένου συνόλου στις άλλες δύο χώρες-επίκεντρα της επιδημίας, τη Γουϊνέα και τη Λιβερία, επισήμανε η υπηρεσία υγείας του ΟΗΕ στον τελευταίο απολογισμό που δημοσίευσε.</p>
<p>Στη Γουινέα, τη Λιβερία και τη Σιέρα Λεόνε έχουν καταγραφεί σχεδόν όλοι -πλην 15 σε άλλα κράτη- οι θάνατοι από τη χειρότερη επιδημία του ιού Έμπολα στην ιστορία.</p>
<p>Αν και η Σιέρα Λεόνε ξεπέρασε τη Λιβερία σε ό,τι αφορά τον αριθμό των κρουσμάτων, με 7.897 έναντι 7.719, έχει καταγράψει μόνο 1.768 θανάτους, έναντι 3.177, σύμφωνα με τα στοιχεία του ΠΟΥ.</p>



Πηγή : eReportaz