Η Amgen ανακοίνωσε σήμερα το διορισμό του Matti Arvela ως Γενικό Διευθυντή της Amgen Hellas. Με εφαρμογή από την 1η Ιουνίου 2015, ο Matti Arvela, έχοντας διατελέσει Γενικός Διευθυντής της Amgen Φιλανδίας από το 2011, αναλαμβάνει αρμοδιότητες που καλύπτουν την Ελλάδα και την Κύπρο.

Αναφορικά με την ανάληψη των αρμοδιοτήτων του, ο Matti Arvela σχολίασε: «Η ανάθεση της Γενικής Διεύθυνσης της Amgen σε Ελλάδα και Κύπρο αποτελεί ιδιαίτερη τιμή και ένδειξη εμπιστοσύνης. Βασιζόμενος στην εξαιρετική δουλειά που έχει γίνει έως σήμερα, στόχος μου είναι η βελτίωση της πρόσβασης των ασθενών στις καινοτόμες θεραπείες της Amgen, καθώς και η ενίσχυση της συμβολής της εταιρείας μας στην ανάπτυξη ενός σταθερού και βιώσιμου εθνικού συστήματος υγείας. Βασιζόμενοι στην υψηλή κατάρτιση των ανθρώπων της Amgen, συνεχίζουμε να επιδιώκουμε την επίτευξη της αποστολής μας που αποτυπώνεται στο να είμαστε στην υπηρεσία των ασθενών».

Ο Matti Arvela διαθέτει περισσότερα από 17 χρόνια εμπειρίας, έχοντας διατελέσει ανώτερο στέλεχος στους τομείς διοίκησης και μάρκετινγκ στο φαρμακευτικό κλάδο, σε εταιρίες όπως η Roche και Pharmacia &amp; Upjohn. Είναι κάτοχος μεταπτυχιακού διπλώματος (MSc) στη Μοριακή Βιολογία από το Πανεπιστήμιο του Ελσίνκι, και έχει εργαστεί ως ερευνητής στο Πανεπιστήμιο του Ελσίνκι και το La Jolla Cancer Research Foundation στο San Diego στη California.