Νέα στοιχεία για τον καρκίνο του δέρματος φέρνει στο φως μια πρόσφατα δημοσιευμένη αυστριακή μελέτη. Ερευνητές του Ιατρικού Πανεπιστημίου της Βιέννης υποστηρίζουν ότι <strong>γενετικοί παράγοντες παίζουν καθοριστικό ρόλο στην εκδήλωση του μελανώματος, ακόμα κι αν το άτομο δεν έχει ιστορικό ηλιακών εγκαυμάτων</strong>.

Το <strong>γονίδιο</strong> <strong>του υποδοχέα της μελανοκορτίνης-1 (MC1R)</strong> που επηρεάζει το χρώμα του δέρματος, έχει συνδεθεί με το μελάνωμα, ειδικά στα άτομα με κόκκινο χρώμα μαλλιών και φακίδες, τα οποία διατρέχουν υψηλότερο κίνδυνο καρκίνου του δέρματος.

Οι επιστήμονες έχουν κάθε λόγο να πιστεύουν ότι οι γενετικές μεταλλάξεις του συγκεκριμένου γονιδίου συντελούν σε αυξημένο κίνδυνο μελανώματος ανεξαρτήτως έκθεσης στον ήλιο.

Σε κάθε περίπτωση οι επιστήμονες σημειώνουν ότι είναι πρόωρο να γίνουν αλλαγές στις κατευθυντήριες οδηγίες σχετικά με την πρόληψη του μελανώματος, καθώς η ασφαλής έκθεση στον ήλιο παραμένει το βασικό μέτρο προστασίας έναντι του μελανώματος.