Αίσθηση έχει προκαλέσει στην κοινωνία του Αλμυρού Μαγνησίας και όχι μόνο, η είδηση ότι ένας 49χρονος κλείδωσε το ανήλικο ΑμεΑ παιδί του στο σπίτι και εξαφανίστηκε.

Το περιστατικό συνέβη την Πέμπτη (26/02). Ο πατέρας, διαζευγμένος, δημοτικός σύμβουλος στον Αλμυρό, έφυγε από το σπίτι που, πιθανόν με προορισμό την Αθήνα, αφήνοντας πίσω μόνο του και κλειδωμένο τον 14χρονο αυτιστικό γιο του.

Το παιδί κάποια στιγμή άρχισε να φωνάζει, οι γείτονες το άκουσαν και κάλεσαν την αστυνομία, η οποία έσπευσε στο σπίτι και μπήκε μέσα. Με εντολή εισαγγελέα ο 14χρονος μεταφέρθηκε στο νοσοκομείο του Βόλου, όπου θα παραμείνει το Σαββατοκύριακο και γίνονται οι απαραίτητες ενέργειες προκειμένου να βρεθεί το κατάλληλο ίδρυμα που θα τον φιλοξενήσει.

Όσον αφορά τον 49χρονο, σε βάρος του σχηματίστηκε δικογραφία για εγκατάλειψη ανηλίκου.

Πληροφορίες από magnesianews.gr

&nbsp;