Μόνο επείγοντα περιστατικά θα εξυπηρετεί το ΕΚΑΒ στην Κρήτη έως και την Τετάρτη 3 Φεβρουαρίου, μετά από σχετική απόφαση των εργαζομένων.

Ειδικότερα, το Σωματείο Εργαζομένων ΕΚΑΒ 4ης Περιφέρειας Κρήτης αποφάσισε κατά τη διάρκεια συνεδρίασης στις 23 Ιανουαρίου την κλιμάκωση των κινητοποιήσεων. Ως εκ τούτου, οι εργαζόμενοι θα απέχουν από δευτερογενείς μεταφορές (επανεξετάσεις, εξιτήρια ασθενών), σε μια προσπάθεια να ασκήσουν πίεση για να δοθεί λύση σε σειρά προβλημάτων που αντιμετωπίζουν.

Τα ζητήματα προς επίλυση που τέθηκαν επί τάπητος κατά τη διάρκεια της συνεδρίασης:

1.Μισθολόγιο – Ασφαλιστικό

2.Να ληφθεί υπ' όψιν στο νομοσχέδιο πως «οι εργαζόμενοι στο ΕΚΑΒ είναι εργαζόμενοι σε υπηρεσία εκτάκτου ανάγκης».

3. Αξιολόγηση προσωπικού όπως προβλέπεται και για τις υπόλοιπες υπηρεσίες εκτάκτου ανάγκης.

4. Νέος Οργανισμός του ΕΚΑΒ.

5. Ασφάλεια και υγιεινή.
