<p id="yui_3_16_0_1_1427121528291_18501" class="yiv4420215308MsoNormal">Με μεγάλη επιτυχία ολοκληρώθηκε η <b>μετεκπαίδευση Ρουμάνων και Κροατών γενικών χειρουργών, </b>από διακεκριμένους επιστήμονες του <b>Ιατρικού Διαβαλκανικού Θεσσαλονίκης</b>, στο πλαίσιο λειτουργίας του νοσοκομείου ως διεθνούς Εκπαιδευτικού Κέντρου.</p>
<p id="yui_3_16_0_1_1427121528291_18515" class="yiv4420215308MsoNormal"></p>
<p id="yui_3_16_0_1_1427121528291_18516" class="yiv4420215308MsoNormal">Η εκπαίδευση των ιατρών εκτός από τη θεωρητική περιλάμβανε και πρακτική εξάσκηση στη λαπαροσκοπική και ανοιχτή χειρουργική, στην αποκατάσταση της βουβωνοκήλης, της μετεγχειρητικής κήλης και της ομφαλοκήλης, με εκπαιδευτές τους χειρουργούς Ευθύμιο Χατζηθεόκλητο, Μιχάλη Γενίτσαρη και Χριστόφορο Ευθυμιάδη. Το εκπαιδευτικό σεμινάριο πραγματοποιήθηκε στο πλαίσιο της συνεργασίας του νοσοκομείου με την εταιρεία ιατρικού εξοπλισμού, <b><span lang="EN-US">Covidien Medronic</span></b>.</p>
<p id="yui_3_16_0_1_1427121528291_18517" class="yiv4420215308MsoNormal"></p>
<p id="yui_3_16_0_1_1427121528291_18518" class="yiv4420215308MsoNormal">Με την ολοκλήρωση της εκπαίδευσης, οι Ρουμάνοι και Κροάτες ιατροί, δήλωσαν εντυπωσιασμένοι από  το υψηλό επίπεδο κατάρτισης των Ελλήνων συναδέλφων τους, την τεχνογνωσία, τον υπερσύγχρονο ιατρικό εξοπλισμό αλλά και από τις εγκαταστάσεις του νοσοκομείου.</p>
<p class="yiv4420215308MsoNormal"></p>
<p id="yui_3_16_0_1_1427121528291_18519" class="yiv4420215308MsoNormal">«Ήταν μια πολύ γόνιμη επιστημονική συνάντηση. Διαθέτουμε όλα τα εποπτικά και ιατρικά μέσα για να εκπαιδεύουμε ιατρούς στις νέες μεθόδους και τεχνικές που εφαρμόζουμε στο νοσοκομείο», δήλωσε ο χειρουργός κ.<b>  Ευθ. Χατζηθεόκλητος,</b>  ενώ ο επίσης, εκπαιδευτής, κ.<b> Μ. Γενίτσαρης</b> συμπλήρωσε: «Είμαστε έτοιμοι να φιλοξενήσουμε συναδέλφους από την Ελλάδα και το εξωτερικό και να συνεργαστούμε σε πολλά περιστατικά, συνεχίζοντας το έργο του Ιατρικού Διαβαλκανικού, ως εκπαιδευτικού κέντρου».</p>
<p class="yiv4420215308MsoNormal"></p>
<p id="yui_3_16_0_1_1427121528291_18520" class="yiv4420215308MsoNormal">Σημειώνεται, ότι η Επιστημονική Διεύθυνση και το Επιστημονικό Συμβούλιο του Ιατρικού Διαβαλκανικού, υλοποιούν προγράμματα <b>εκπαιδευτικού χαρακτήρα </b>για ιατρούς από την Ελλάδα και το εξωτερικό, εγκεκριμένα από το <b>Ευρωπαϊκό Συμβoύλιο Συνεχιζόμενης Ιατρικής Εκπαίδευσης</b> <b id="yui_3_16_0_1_1427121528291_18521">(EACCME</b>).</p>
<p id="yui_3_16_0_1_1427121528291_18522" class="yiv4420215308MsoNormal"><i>  </i></p>