<p>Στα τέλη Σεπτεμβρίου αναμένεται να πραγματοποιηθεί ο πλειστηριασμός του ακινήτου για το Ερρίκος Ντυνάν, με την τιμή εκκίνησης του κτιρίου να έχει οριστεί στα 107 εκατ. ευρώ.</p>
<p>Ο γενικός διευθυντής του ΥΓΕΙΑ, – του οποίου ο όμιλος έχει αναλάβει την προσωρινή διοίκηση του νοσηλευτηρίου –, κ. Ανδρέας Καρταπάνης, δήλωσε σχετικά ότι ο πλειστηριασμός θα είναι καθοριστικός για την πορεία του Ντυνάν προς την εξυγίανση και θα βοηθήσει σημαντικά.</p>
<p>Παράλληλα, και με απόφαση του υπουργού Υγείας, το Ερρίκος Ντυνάν έλαβε νέα βεβαίωση καλής λειτουργίας με τριετή διάρκεια, γεγονός το οποίο μπορεί να βοηθήσει το νοσηλευτήριο καθώς θα μπορεί να εισπράττει νοσήλια από τον ΕΟΠΥΥ και τα λοιπά Ταμεία, με στόχο να τονώνει τα οικονομικά του, τα οποία βρίσκονται σε τραγική κατάσταση, με οφειλές που αγγίζουν τα 300 εκατ. ευρώ.</p>
<p>Πάντως ήταν ένα καθαρά τυπικό θέμα και εκκρεμούσε, σύμφωνα με τον κ. Καρταπάνη καθώς τον Μάιο είχε τροποποιηθεί η άδεια λειτουργίας του νοσοκομείου.</p>


 Πηγή : <a href="http://www.e-reportaz.gr/%cf%83%cf%84%ce%b1-%cf%84%ce%ad%ce%bb%ce%b7-%cf%83%ce%b5%cf%80%cf%84%ce%b5%ce%bc%ce%b2%cf%81%ce%af%ce%bf%cf%85-%ce%bf-%cf%80%ce%bb%ce%b5%ce%b9%cf%83%cf%84%ce%b7%cf%81%ce%b9%ce%b1%cf%83%ce%bc%cf%8c/">e-reportaz.gr</a>