<p>Σύμφωνα με όσα μεταδίδει το ιταλικό πρακτορείο ειδήσεων Ansa, 23χρονη Ιταλίδα νοσηλεύεται σε νοσοκομείο της Κωνσταντινούπολης, καθώς παρουσίασε συμπτώματα του ιού Ebola, μετά από ταξίδι της στην Αφρική.</p>
<p>Η 23χρονη έφτασε στην Τουρκία με πτήση των τουρκικών αερογραμμών από την Κένυα.</p>
<p>Ανεπιβεβαίωτες πληροφορίες αναφέρουν ότι η 23χρονη είχε διαγνωσθεί με ελονοσία ενώ βρισκόταν στην Κένυα, και ακολουθούσε σχετική θεραπεία. Οι γιατροί της τής επέτρεψαν να ταξιδέψει, όμως η υγεία της νεαρής γυναίκας επιδεινώθηκε κατά τη διάρκεια της πτήσης, με αποτέλεσμα οι αρχές στην Τουρκία να σημάνουν συναγερμό και να μεταφέρουν την 23χρονη σε νοσοκομείο, όπου και παρακολουθείται.</p>
<p>Οι Τούρκοι γιατροί εξετάζουν το ενδεχόμενο λανθασμένης διάγνωσης των γιατρών στην Κένυα, καθώς τα συμπτώματα της ελονοσίας και του Ebola είναι παρεμφερή.</p>


 Πηγή : <a href="http://www.e-reportaz.gr/%cf%83%cf%85%ce%bd%ce%b1%ce%b3%ce%b5%cf%81%ce%bc%cf%8c%cf%82-%cf%83%cf%84%ce%b7%ce%bd-%cf%84%ce%bf%cf%85%cf%81%ce%ba%ce%af%ce%b1-%ce%b3%ce%b9%ce%b1-%ce%b9%cf%84%ce%b1%ce%bb%ce%af%ce%b4%ce%b1-%ce%bc/">e-reportaz.gr</a>